"Sirmiumbus" narednih 15 godina gradski prevoznik - Ozon Media\nOd strane Ozon 27.08.2019.\nOd strane Ozon 27.08.2019. 0 komentar\nSremska Mitrovica – Usluge javnog gradskog prevoza na teritoriji Grada Sremska Mitrovica u narednih 15 godina obavljaće „Sirmiumbus”. U bazi „Sirmiumbusa”, kod KP Zavoda, načelnik Gradske uprave za saobraćaj, komunalne i inspekcijske poslove Ljubomir Vujčić potpisao je Ugovor o javnom prevozu na osnovu Odluke o JPP-u sa predstavnicima ove firme.\nPrema Odluci koja je usvojena na nedavno održanoj sednici Skupštine Grada Sremska Mitrovica, „Sirmiumbus” će biti gradski prevoznik sledećih 15 godina. Ugovor je sa tom firmom potpisao Ljubomir Vujčić načelnik saobraćaja, komunalne i inspekcijske poslove.\nPrilikom potpisivanja Ugovora, upriličena je smotra vozila u prisustvu gradonačelnika Vladimira Sanadera i saradnika. Kako je tom prilikom rekao gradonačelnik Sanader ovo je prvi ugovor o javno-privatnom partnerstvu u Gradu Sremska Mitrovica.\n„Danas smo potpisali verovatno istorijski ugovor za Grad Sremska Mitrovica, s obzirom da je ovo ugovor koji je nastao na osnovu javno-privatnog partnerstva i to je prvi ugovor o javno-privatnom partnerstvu u Gradu Sremska Mitrovica. Ovaj vid finansiranja i ugovaranja će sigurno u narednim godinama dobiti još više na značaju jer se na ovaj način olakšava finansiranje određenih potreba koje ima lokalna samouprava, ne samo usluga nego i radova. Ono što je za građane bitno jeste da je korist za njih trenutna i oni mogu da dobiju i put odmah, pa da ga mi otplaćujemo u narednih pet godina što znači da ne moramo da akumulirano budžetska sredstva da bismo krenuli u određene investicije nego kroz ove projekte javno-privatnog partnerstva mi građanima obezbeđujemo odmah bolji standard što se tiče i komunalnih usluga i komunalne infrastrukture,” dodao je gradonačelnik Sanader.\nKad je reč o javnom prevozu gradonačelnik je rekao da je on izuzetno bitan za funkcionisanje svakog grada i istakao: „Pošto se dosta školske dece i zaposlenih prevozi javnim prevozom, mi želimo da javni prevoz postane dominantan, s obzirom na veliki broj automobila koji se pojavio u poslednjih godinu-dve dana i čiji rast se očekuje u narednom periodu. Sve je veći problem sa parking prostorom zato i apelujemo na građene da koriste javni prevoz koji će biti organizovan novim autobusima, prilagođenim svim kategorijama stanovništva, da dolaze u grad javnim prevozom kako bi, ne samo bilo lakše funkcionisanje nego i zbog zagađenja u centru grada. Nadam se da ćemo poput nekih većih gradova shvatiti koliko je bitno imati kvalitetan javni prevoz. Sa ovim prevoznikom u narednih 15 godina Grad Sremska Mitrovica ne bi trebalo da ima problema u funkcionisanju i organizovanju javnog prevoza i to jeste bila ideja da se na jedan duži vremenski period ugovori ova vrsta prevoza kako bi oni koji rade ovaj posao imali određenu sigurnost i mogli da dugoročno planiraju svoje poslovne aktivnosti. Ovo je prvi ugovor javno-privatnog partnerstva očekuju nas u skorije vreme još najmanje dva, u narednom periodu za sve ono što nam je zanimljivo i što želimo da finansiramo koristićemo ovaj model javno-privatnog partnerstva, ne samo za prevoz, puteve, rasvetu, nego i za kanalizaciju, pročišćavanje otpadnih voda sve ono što spada u domen ekologije. Ovo je sigurno jedan model koji smo mi sad uspešno savladali i u narednom periodu mislim da će nam biti mnogo lakše da nastavimo ovim putem.”\nUsluge linijskog prevoza putnika na teritoriji Grada i dalje će obavljati „Sirmiumbus”, a planirano je da se kvalitet usluga podigne na viši nivo.\nLjuba Vujčić načelnik Gradske uprave za saobraćaj, komunalne i inspekcijske poslove rekao je: „Grad će kontrolisati izvršenje ovog Ugovora preko naše finansijske službe, zatim preko Službe za budžet, a na samom terenu će kontrolu vršiti saobraćajni inspektor, komunalni inspektor i komunalna policija svako u skladu sa svojim nadležnostima i svako u skladu sa svojim delatnostima i onome što piše u ugovoru. Obaveza ove Uprave je da prati finansijsku realizaciju samog ugovora, što je nama najvažnije da vidimo način prodaje karata zato što mi direktno zavisimo od prodaje karata, što je bolja prodaja karata, mi ćemo imati manje sufinansiranje. Ovo je to komunalna delatnost i nije predviđeno da bude profitabilna nego da obezbedi učenicima, zaposlenima i građanstvu prevoz do određene tačke.”\nVladimir Vinš tehnički direktor „Sirmiumbusa”, govorio je o značaju ovog Ugovora i o tome šta građani tj. putnici mogu očekivati, čime firma raspolaže i o nekim novinama koje će uvesti u svoje poslovanje i usluge.\n„Danas je „Sirmiumbus” potpisao na 15 godina ugovor o javno-privatnom partnerstvu, gde je naša firma privatni partner. Mi imamo obavezu da organizujemo prevoz u skladu sa redom vožnje koje smo dobili od Gradske uprave sa 15 autobusa, ovde je deo našeg voznog parka – sedam autobusa, imamo još osam autobusa koji će raditi u redovnom prevozu i plus tri autobusa koja su nam u rezervi da bi u slučaju ako dođe do nekih nepredviđenih kvarova mogli da reagujemo i da održimo kompletan saobraćaj. Kao što vidite imamo nove autobuse, ono što je novina u održavanju saobraćaja je nova linija koja će saobraćati između Laćarka i Industrijske zone Jezero na pola sata. Osim što smo od novembra meseca prošle godine uspostavili liniju za Industrijsku zonu Sever, od prvog septembra ćemo pokriti Industrijsku zonu Jezero gde ćemo omogućiti saobraćaj na pola sata za tu kompletnu industrijsku zonu, da mogu svi zaposleni koji tu rade da se prevoze našim autobusima.”\nTo su novine, nadgradnja u odnosu na dosadašnju saradnju sa Gradom, a kako kažu u „Sirmiumbusu” prevoziće i dalje đačke ekskurzije, u septembru, oktobru, visokoturističkim autobusima. Imaju i Ugovor sa Gradskom upravom za sport i obrazovanje za prevoz sportskih društava. Sve su to obaveze koje su imali i prošle godine, koje imaju i ove godine i koje će, kako obećavaju, sve ispuniti.


Pročitajte sve vesti na temu erik jirka - mediji.net\nJIRKA BOLJI NEGO IKAD! Postigao je gol u pobedi Mirandesa!\nMirandes slavio sa 4:1 protiv Kartagene, Erik Jirka ponovo strelac\nU ZVEZDI NIJE DOBIO PRAVU ŠANSU: Jirka briljira u Španiji, Slovak ponovo strelac za Mirandes (VIDEO)\nFudbaler Crvene zvezda na pozajmici u Mirandesu, Erik Jirka, ponovo je bio strelac za ovaj španski klub. Naime, Slovak je postigao četvrti pogodak u pobedi nad Kartahenom rezultatom 4:1.Brzonogi ofanzivac je meč 13. kola La Lige 2 počeo sa klupe, u igru je ušao u 80. minutu, ali je bio konstantna...\nFudbaler Crvene zvezde na pozajmici u Mirandesu, Erik Jirka, postigao je svoj prvi pogodak za svoj novi klub. Naime, Slovak je bio strelac u pobedi svog tima na gostovanju Tenerifeu u okviru trećeg kola La Lige 2 Španije.Igrao se 76. minut kada je Jirka sjajno ispratio akciju svog tima i sa 10-tak...\nOd kada je došao u Crvenu zvezdu, Erik Jirka nije uspeo da se izbori za svoje mesto u timu, pa je veći deo ugovora proverio na pozajmicama. Tako će biti i ove sezone, pošto će Slovak nositi dres španskog drugoligaša Mirandesa. Vreme će pokazati hoće li u Španiji Jirka uspeti da se konačno izbori za...\nI DALJE GA ŽELE: Kanjas pred transferom, postaje saigrač momka kog je Zvezda prelako otpisala!\nPotajno se nadao da će preći u Kadiz za koji navija od malena, ali ta želja mu se nije obistinila\nKAKAV PREOKRET: U Zvezdi su bili PREKOBROJNI, a sada će ponovo IGRATI u istom klubu!\nBivši fudbaleri Crvene zvezde Erik Jirka i Hose Kanjas su u prvom delu prošle sezone delili svlačionicu u Crvenoj zvezdi, a sada bi mogli ponovo da postanu saigrači.Podsetimo, Slovak je nedavno otišao sa Marakane na pozajmicu u redove španskog drugoligaša Mirandesa, koji je sada zainteresovan i...\nErik Jirka karijeru će definitivno nastaviti u španskoj Segundi\nZVANIČNO: Zvezdin fudbaler otišao u Španiju!


Ako se kandiduje i pobjedi, Dodik planira da uvede novinu u radu Predsjedništva BiH | Trebevic.net\nAko se kandiduje i pobjedi, Dodik planira da uvede novinu u radu Predsjedništva BiH\nLider SNSD Milorad Dodik strahuje za svoju bezbjednost u Sarajevu zbog čega bi u slučaju pobjede na izborima za srpskog člana Predsjedništva BiH sjednicama tog tjela prisustvovao preko video-linka, piše “EuroBlic”.\nPrema pisanju “EuroBlica” jedina prepreka Dodikovoj kandidaturi za poziciju srpskog člana Predsjedništva BiH upravo bi mogla da bude bezbjednosne prirode.\nSagovornici “EuroBlica”, iz vrha SNSD, koji su insistirali na anonimnosti, tvrde da bi pobjeda aktuelnog predsjednika RS u predstojećoj izbornoj trci za najvišu funkciju u Sarajevu otvorila brojne bezbjednosne probleme koji bi morali da se rješavaju “u hodu”.\n– Svaki Dodikov dolazak na sjednicu Predsjedništva BiH morale bi da obezbjeđuju jake policijske snage, a ista procedura provodila bi se i prilikom njegovog odlaska iz Sarajeva. To bi podrazumjevalo i angažovanje specijalnog blindiranog vozila, kao i stalno mjenjanje ruta kojima bi srpski član Predsjedništva BiH ulazio i izlazio iz federalnog Sarajeva – objašnjavaju sagovornici.\nLider SNSD-a i aktuelni predsjednik RS Milorad Dodik je gostujući u jednoj emisiji Federalne televizije prekjuče izjavio da bi u slučaju da bude izabran na novu funkciju posao obavljao iz Banjaluke ili Istočnog Sarajeva.\n– Moja kandidatura će se razmatrati. To je još daleko, mada ne bježim od toga. Mnogi u mojoj stranci misle da je to izvjesno i vjerujem da se stvari kreću ka tome. Naravno, neću moći da odbijem stavove organa moje partije – istakao je Dodik.\nOn je dodao da će u slučaju da bude izabran za srpskog člana Predsjedništva BiH njegovi kabineti biti u Istočnom Sarajevu i Banjaluci, a da bi sjednicama Predsjedništva BiH, kako je istakao, mogao da prisustvuje putem video-linka.\nProfesor Fakulteta bezbjednosnih nauka u Banjaluci Duško Vejnović kaže da postoje opravdani strahovi za Dodikovu bezbjednost u Sarajevu ukoliko se sadašnji predsjednik RS u oktobru preseli u fotelju srpskog člana Predsjedništva BiH.\n– Vjerovatno postoje određene procjene s višeg nivoa da bi Dodikova lična bezbjednost u Sarajevu bila ugrožena, pa je predsjednik RS najavio da bi sjednicama Predsjedništva BiH kao mogući srpski član prisustvovao putem video-linka iz Banjaluke ili Istočnog Sarajeva – kaže Vejnović.\nMeđutim, on dodaje i kako nije optimista da bi takve sjednice tročlanog predsjedništva bile funkcionalne u punom smislu te riječi.\n– S obzirom na važnost odluka i dogovora koji se postižu u Predsjedništvu BiH, neposredno prisustvo svih članova je od ogromne važnosti. Strateški gledano, član Predsjedništva BiH iz RS morao bi da lično prisustvuje sjednicama tog tijela – ocjenjuje Vejnović.\nPolitički analitičar Radomir Nešković smatra da bi lider SNSD, ukoliko u oktobru pobjedi u izbornoj trci za srpskog člana Predsjedništva BiH, uprkos bezbjednosnim rizicima morao da prisustvuje sjednicama u Sarajevu.\n– Učestvovanje na sjednicama Predsjedništva BiH putem video-linka je potpuno besmisleno. Naravno, potrebno je osigurati sve uslove da srpski član Predsjedništva BiH ima apsolutnu bezbjednost u Sarajevu, kao i ostala dva člana tog tijela – kaže Nešković.\nPoreska uprava ažurirala “crnu listu”: Među dužnicima i... Danas Sveti Trifun Preminule još tri osobe u RS od posljedica... Tuča u Domu zdravlja u Milićima


Kakve su šanse da se srpska opozicija ujedini?\nKakve su šanse da se srpska opozicija ujedini?\nPotpisivanje Briselskog sporazuma između Beograda i Prištine i njegova verifikacija od strane vlade i skupštine Srbije, može imati važan unutarpolitički značaj za Srbiju, tako što će poslužiti kao katalizator odavno nazirućeg ujedinjenja svih rodoljubivih snaga u jedinstven front. Pitanje njegovog naziva još nije rešeno. U različitim varijantama govori se o Narodnom, Narodno-patriotskom pa čak i Ustavobraniteljskom frontu. Po informacijama kojima raspolažemo, odgovarajuće konsultacije između tri vodeće opozicione snage već su počele (Demokratska Stranka Srbije, Srpska Radikalna Stranka i Pokret «Dveri»). Istina, predstavnici dve prve partije (osim «Dveri») javno odriču činjenicu o konsultacijama, priznajući samo fakt o slanju odgovarajućih zahteva SRS prema DSS. Ipak, ovakva tajnovitost je sasvim razumljiva u ovakvim situacijama, imajući u vidu raspirivanje strasti posle potpisivanja Briselskog sporazuma, a takođe i za Srbiju neprijatan međunarodni kontekst.\nStvaranje sličnog fronta je više nego zakasnilo. Da li je preterano reći da je upravo razjedinjenost nacionalno-patriotskih snaga zasmetala da oni održe pobedu još tokom predsedničkih i parlamentarnih izbora 2008. godine, iako je u to vreme patriotsko biračko telo bilo možda mobilnije i jedinstvenije nego 2012. godine.\nPri tom izbornu mogućnost bloka koji je u stvaranju uopšte neće odrediti jednostavan zbir glasova koje su na prošlim izborima dobili DSS, SRS i «Dveri» – imajući u vidu tradicionalno veliki značaj kolebljivih i razočaranih birača u Srbiji.\nKao primer uspešnog ujedinjenja opozicionih snaga različitog usmerenja, može poslužiti razvoj situacije u susednoj Crnoj Gori – gde je u uslovima apsolutnog presinga prozapadnih vlasti, opozicija ujedinjena u «Demokratski front» prvi put za poslednja više od dva desetleća stavila pod znak pitanja nesmenjivu vladavinu «Mila Đukanovića i družine».\nJoš jedno ključno pitanje – problem koalicionih pregovora. U slučaju Crne Gore, na dnevnom redu je bilo možda ključno državno pitanje – protivljenje stupanju Crne Gore u NATO. Demokratski front je po tom pitanju zauzeo jasnu poziciju, pozivajući na organizovanje širokog društveno-demokratskog razmatranja svrsishodnosti pristupanja ili nepristupanja Crne Gore u Severoatlansku alijansu, sa kasnijim referendumom po tom – citiramo odgovarajuće dokumente – «za građane naše zemlje principijelnom pitanju».\nZa opozicioni front Srbije slično principijelno pitanje u startu jeste nesumnjivo odnos prema Briselskom sporazumu, koji opozicija u ogromnoj većini smatra kapitulacijom zemlje pred EU i NATO, grubo kršenje Rezolucije 1244 od 10. juna 1999. godine i gaženje Ustava zemlje. Osnovni zakon zemlje donet je na opštenarodnom referendumu i proglasio je Kosovo i Metohiju «sastavnim delom teritorije Srbije».\nIpak, po pitanju suprotstavljanja sprovođenja sporazuma sa Prištinom, u kampu srpske opozicije i dalje nedostaje jedinstven stav. Najoštrija sporenja izaziva pitanje sprovođenja opštenarodnog referenduma. Jer je potpisivanje Briselskog sporazuma između Beograda i Prištine iznenadilo nacionalno-patriotske snage, po svoj prilici načinivši određeni razdor među njima. Između ostalih srpski narodni pokret NAŠI je već istupio protiv predlaganog plebiscita, ocenivši ga kao pokušaj legalizacije zločinačkih dejstava «crne trojke» – pod kojom se podrazumevaju Predsednik Srbije Tomislav Nikolić, Premijer Srbije i Ministar unutrašnjih poslova Ivica Dačić i Prvi Potpredsednik vlade Srbije i Ministar odbrane Aleksandar Vučić. Protiv referenduma su, prema informacijama kojima raspolažemo i kosmetski Srbi, SPC, SRS i pokret «Dveri». Oni smatraju da je u ovakvoj situaciji plebiscit oružje za manipulaciju vladajuće koalicije, koja teži da revidira ustavne odredbe, iskoristivši kao osnovu za to rezultat referenduma. Rezultati mogu biti izrežirani u potrebnu stranu posredstvom korišćenja propagandne mašinerije i administrativnih resursa.\nI zaista, po poslednjim sociološkim istraživanjima, većina srpskog društva spremna je da podrži vladu. Tako po podacima beogradske agencije Faktor plus, potpisani sporazum sa Prištinom podržava 57% ispitanika, protiv se izjasnilo 29%, a 14 % ispitanika nema po ovom pitanju izgrađen stav. Istovremeno 55% ispitanika smatra da je to maksimum koji je Srbija mogla dobiti na Briselskim pregovorima, a samo 17% Srba smatra da je završni sporazum sa Kosovom «izdaja nacionalnih interesa».\nNaravno, preovlađujuće raspoloženje nije konačno. Ipak ujedinjena srpska opozicija ima pravo da uključi i druge poluge za realizaciju svojih ciljeva o Kosmetu, između ostalog i putem žalbi Ustavnom sudu po pitanju toga da li je Briselski sporazum u skladu sa glavnim pravnim aktom zemlje. Osim toga, stvaranje jedinstvenog opozicionog fronta će dozvoliti da DSS, SRS i pokret «Dveri» zauzmu oštriju poziciju prema vladajućoj koaliciji sa mogućim traženjem podnošenja ostavki vlade i sprovođenja vanrednih izbora. Na kraju, još jedan pravac delatnosti u srpskom društvu može biti pokretanje ideje o revidiranju spoljnopolitičkih prioriteta države, imajući u vidu neulaženje Srbije u NATO, kočenje pomaka ka EU, izvodeći na novi nivo strateško partnerstvo sa Rusijom, integracije zemlje sa partnerima poput ŠOS (Šangajska organizacija za saradnju) i ODKB (Organizacija za kolektivnu bezbednost i saradnju). Slično postavljena pitanja će postati svojevrstan odgovor na pitanje koje je postavio Ivica Dačić među zidinama Narodne Skupštine Srbije i koje on smatra retoričkim: «Mi sve to možemo potpuno ignorisati i postati evropska Severna Koreja – i šta dalje?»\nIntegracioni procesi se uopšte ne iscrpljuju stupanjem po svaku cenu u EU – čak i sama bivša Jugoslavija je bila poznata pre svega kao država-osnivač i jedan od lidera pokreta nesvrstanih. Tako da navodna dilema «ili EU – ili Severna Koreja», u najmanju ruku nema istorijsku zasnovanost, a ni savremena geopolitička situacija na širokom evroazijskom prostranstvu joj ne ide u prilog.


(VIDEO) IZNENADA NA PARKINGU: Šaljiva ali zabrinjavajuća slika današnjice\nOd početka pandemije mnogo je podeljenih mišljenja u vezi celokupne sanitarne situacije i mera koje često nemaju nikakve veze sa logikom i realnosti. I dok pojedine evropske zemlje ukidaju sve moguće restriktivne mere, Francuska još više steže kaiš koji se najviše odnosi na nevakcinisane.\nA da, ne zaboravimo da će i Francuska ipak postepeno ukidati neke mere od kojih je obavezno nošenje maske na otvorenom od 02.februara i mogućnost konzumacije pića u stojećem položaju od 16.februara. Podsetimo da je trenutno u Francuskoj zabranjeno da se pije piće u ugostiteljskim objektima u stojećem položaju, dozvoljeno je samo sedeći. Verovatno je procenjeno da je Korona tako više prenošljiva.\nOno što smo želeli da vam prenesemo u ovom tekstu je šaljiv snimak koji može biti i malo zabrinjavajući. Ali pored svih crnih vesti, nije ni na odmet da se malo i nasmejemo, ma koliko nam ovako nešto izgledalo strašno i upozoravajuće.\nTagovi: današnjica - korona virus - smeh - Svet - vakcinacija


Posjeta IDS 2019 - Evropski univerzitet Brčko distrikt\nPosjeta IDS 2019\nIDS je najveći i najznačajniji svjetski stomatološki sajam koji se održava svake druge godine u Kelnu (Njemačkoj).\nPredstavlja jednu od najznačajnijih međunarodnih manifestacija za upoznavanje sa najnovijim tehnologijama i proizvodima dentalne medicine.\nU martu 2019. godine, u periodu od 12. do 16. marta studenti stomatologije Evropskog univerziteta i Kallos Tuzla bili su dio ove manifestacije. Bili su izuzetno aktivni i maksimalno su učestvovali u upoznavanju sa najnovijim saznanjima koje je nudio ovaj sajam.\nNa prostoru od oko 170 000 m2 izlagalo je 2327 kompanija iz 64 zemlje svijeta. Svakodnevno je bilo registrovano 160 000 posjetilaca iz 166 zemalja (Argentine, Brazila, Čilea, Japana, Koreje, Egipta, Južne Afrike, Australije i Novog Zelanda, iz cijele Evrope, Amerike i Kanade).\nNaši studenti su imali mogućnost da vide, ali i da rade i budu prisutni na radionicama novih tehnologija endodontske terapije, restaurativne stomatologije, primjene intraoralnih skenera i najnovijih CAD-CAM tehnologija, najnovijih implantoloških dizajna.\nNova tehnološka dostignuća donose nove prilike, kako za ordinacije, tako i za laboratorije i dozvoljavaju nove oblike saradnje između dentalnih tehničara i stomatologa u mnogim područjima njihovog rada.\nLampe za polimerizaciju sada “misle same za sebe” i prepoznaju pomjeranja unutar usne šupljine. Vibracijom upozoravaju korisnika o eventualnim greškama i automatski produžavaju vrijeme rada lampe.\nMnoge nove matrice olakšavaju restaurativnu terapiju, ovo uključuje između ostalog posebno dizajnirane matrice za prednje zube i omogućava restauraciju interproksimalnih ivica i cervikalne regije u samo jednom koraku.\nIDS 2019 je predstavio raznolike inovacije u području profilakse, nove paste za zube koje remineralizuju oslabljenu zubnu caklinu, inovativne četkice za zube koje daju rezultate koji su jednaki profesionalnom čišćenju zuba. Između ostalog, u području higijene i sigurnosti, predstavljene su i prve rukavice za pregled sa antibakterijskim djelovanjem.


CIP negira ogovornost za probleme u Grdelici | Nova Ekonomija\nCIP negira ogovornost za probleme u Grdelici\nIlustracija, Foto: Pexels\nTroškovi za izgradnju deonice na južnom kraku Koridora 10 koji prolazi kroz Grdelicu porasli su za 110 miliona evra, a saobraćajni institut CIP ne prihvata odgovornost za niz problema koji su se desili tokom realizacije, piše Danas.\nKako se navodi, taj deo sastojao se od šest građavinskih celina, za koje je bilo namenjeno 240 miliona evra iz kredita Evropske investicione banke i delom Svetske banke, a kako piše ovaj dnevni list, ta cifra se neće zaustaviti ni na 350 miliona evra.\nIzgradnju Koridora 10 pratio je niz propusta, a za gradnju poslednje i najteže etape na južnom kraku problem su predstavljala klizišta koja su se obrušavala u više navrata.\nPotporni zid u Grdelici, koji se srušio, građen bez građevinske dozvole\nPodnete prijave protiv 16 inženjera zbog rušenja potpornog zida u Grdelici\nPojedini mediji na odgovornost pozivaju Saobraćajni institut CIP, a direktor, Milutin Ignjatović, kaže za Danas da je sramota što su neki mediji iznosili optužbe na njegov i račun CIP-a , jer su oni isuviše ozbiljni, ne samo u Srbiji, već i van njenih granica.\nIgnjatović je, govoreći za Danas, najavio tužbe zbog iznetih neistina i da će sav novčani iznos biti dat u dobrotvorne svrhe.\nOn je rekao da je CIP radio projektnu dokumentaciju koju je u potpunosti prihvatila Republička reviziona komisija i tehnička kontrola bez ikakve primedbe.\nIgnjatović dodaje da je na osnovu te dokumentacije rađen most, tunel i trasa i da tokom izvedbe radova nije bilo problema, već da su oni postojali na kosini 2, gde radovi nisu izvođeni po projektu CIP-a, već po nekoj drugoj dokumentaciji.\nDirektor CIP-a kaže da njegov institut niko o tome nije obavestio, niti je tražena saglasnost i napominje da se to radilo pet godina i da je bilo čak 11 projekata, te da se na kraju sve srušilo.\nIgnjatović navodi da CIP nema grešeke u projektima i da imaju specijalizovane projektantske timove svih struka koji se bave istraživanjem i projektovanjem.\nKako Danas saznaje, CIP je trebalo da uradi i projekte za sanaciju terena u Grdeličkoj klisuri, te su ponudili rešenje sa četiri reda šipova, a sagovornik Danasa tvrdi da su Koridori Srbije tražili da se stane već kod trećeg reda, a pošto na to nisu pristali, posao im nije dodeljen.\nProjektovanje je trajalo narednih pet godina, ali on nije uspešno realizovan ni posle 11 pokušaja.\nSve kontroverze kineske firme koja gradi puteve širom Srbije\nPruga Novi Sad-Kelebija koštaće skoro 11 miliona evra po kilometru\nRumunski auto-put “u nigde”\nKinezi stigli u Lučane: počela izgradnja auto-puta\nZbog loših drumova putarine veće za 12 odsto\nKako napreduje Moravski koridor?\nUručena novčana pomoć porodicama ugroženim pandemijom COVID-19\nPremijerka nema šta da obeća roditeljima\nMarera Properities kupio i Zemun park\nPeti rođendan Fresh Corner koncepta\nSrbija i Velika Britanija potpisale trgovinski sporazum\nSporazumom koji je danas potpisan postavljen je novi pravni osnov za regulisa...\nNeće biti drastičnog poskupljenja naftnih derivata\nProšle nedelje cena sirove nafte je tokom četiri od pet dana bila u porastu, ...\nUčenici smislili kako da pikavcima ozelene prirodu\nInspirisani stepenom zagađenja životne sredine i velikom količinom odbačenih ...\nNova generalna direktorka kompanije Tetra Pak za Istočnu Evropu\nKompanija Tetra Pak, svetski lider u rešenjima za obradu i pakovanje hrane, i...\n"Do kraja godine počinje izgradnje metroa, novog mosta i Linijskog parka"\nGlavni gradski urbanista Beograda Marko Stojčić izjavio je da će do kraja god...\nPorasla prodaja sapuna u Srbiji\nProdaja sapuna i vrednosno i komadno beleži značajan rast u 2020. u odnosu na...\nMiroslavljevo jevanđelje dobilo novo uputstvo o čuvanju i izlaganju\nNarodna biblioteka Srbije donela je novo uputstvo o o uslovima čuvanja i izla...\nVlada Srbije predložila rebalans budžeta za 2021. godinu\nSredstva koja su neophnodna za finansiranje budžetskog deficita, nabavku fina...\nNKD: Vakcine dostupne, imunizacija imperativ\nProblem sa koronavirusom rešiće samo masovna vakcinacija, jer niko nije bezbe...


Institucije ćute na Krgovićeve optužbe na račun Đukanovića\nLjubiša Krgović i Milo Đukanović, 2010. foto: Savo Prelević\nPošto je prvi put progovorio prije petnaestak dana, bivši predsjednik Savjeta Centralne banke Ljubiša Krgović je tokom televizijskog intervjua u četvrtak uveče šire govorio o navodnim zloupotrebama premijera Mila Đukanovića.\nSve je, po Krgoviću, rađeno da bi se spašavala Prva banka koja je pod kontrolom premijerove porodice, a država je zbog toga, navodno, trpjela multimilionske štete.\n"Svi problemi u Prvoj banci su riješeni na štetu javnog interesa. Vlada je prodala Elektroprivredu da bi obezbiejdila likvidnost i kapital toj banci. Država se zaduživala i uzimala skupe kredite da bi održavala likvidnost te banke. Od mene je traženo da dozvolim korišćenje obavezne rezerve Centralne banke Prvoj banci vezano za njihov aranžman u Željezari. Prva banka nije imala tu obaveznu rezervu. Traženo je zapravo da se njima napravi emisija i da se omogući Prvoj banci da koristi taj novac a radilo se od 12 do 15 miliona eura", rekao je Krgović.\nTako je bivši prvi čovjek Centralne banke optužio premijera Mila Đukanovića da je zaduživao državu i prodao skoro pola Elektroprivrede samo da bi održavao likvidnost Prve banke koju kontroliše njegova porodica, odnosno, da je pokušao da izdjestvuje da Prva banka koristi 12 - 15 miliona eura iz obavezne rezerve kojom ta banka više nije raspolagala.\nKrgović je tokom intervjua za TV Vijesti zaključio i da su stotine miliona eura, koje su zbog podgoričkog Kombinata aluminijuma pale na teret budžeta, odnosno građana Crne Gore, rezultat odluka koje su donošene rukovođenjem privatnim interesima.\n"Đukanović je preko noći promijenio namjeru neformalnog vladinog kriznog komiteta da uvede stačaj u KAP", rekao je bivši prvi čovjek Centralne banke, navodeći da je ta odluka promijenjena nakon premijerove posjete otvaranju "nekog ruskog kompleksa" u Turskoj.\nIako je prve optužbe iznio još prije petnaestak dana, Krgović kaže da ga Tužilaštvo do sada nije kontaktiralo, a upravo se na reakciju nadležnih pozivaju članovi parlamenta.\nNa Krgovićeve optužbe, reagovao je predsjednik skupštinskog Odbora za ekonomiju i funkcioner opozicione Socijalističke narodne partije Aleksandar Damjanović.\n"Pozivam bivšeg predsjednika Savjeta Centralne banke da sve što ima procesuira nadležnim organima i apsolutno će imati podršku SNP-a u toj proceduri da nadležni ispitaju te navode. Ono što smo mi kao SNP nebrojeno puta tvrdili jeste da je Centralna banka u to vrijeme kada je on bio na njenom čelu bila u funkciji komercijalnih banaka i da zbog toga imamo te probleme. Dakle, bila je i u funkciji te banke", rekao je Damjanović.\nReagovao je i funkcioner opozicionog Demokratskog fronta Slaven Radunović.\n"Da se ne radi o Crnoj Gori pitao bih ga što do sada nije progovorio jer je imao toliko godina. Ali pošto se radi o Crnoj Gori smatram da je to prava rijetkost. Smatram da je ovo vrlo važno svjedočenje i nadam se da zaista državni tužilac neće preći preko ovoga i da će se konačno pokrenuti kamen niz planinu koji će pred sobom da ponese sve što treba a što Crnu Goru zaustavlja Crnu Goru na putu njenog napretka", ocjenjuje Radunović.\nRadunović očekuje da će u parlamentu biti reakcija, ali ne i institucionalni odgovor Skupštine:\n"U svakom odboru i u svakom ad hoc stvorenom tijelu većinu ima vlast ili eventualno je isti broj poslanika vlasti i opozicije tako da se ne može doći do nikakvog zaključka. Među poslanicima iz vladajuće koalicije nema ljudi koji su spremni da se suprotstave volji Mila Đukanovića pa čak i onda kada se to kosi sa njihovim zdravim razmišljanjem", kaže Radunović.\nPredsjednik Odbora za ekonomiju Aleksandar Damjanović, koji ipak najavljuje da će se o ovom pitanju najvjerovatnije raspravljati na već zakazanim konsultativnim saslušanjima u vezi sa radom Centralne banke, je reagovao i na Krgovićeve tvrdnje da je Socijalistička narodna partija premijeru Đukanoviću pomagala pri urušavanju kontrolnih mehanizama, a da su zauzvrat dobili po jedno mjesto u Savjetu centralne banke i Državnoj revizorskoj instituciji.\n"Što se tiče SNP-a, sve smo radili javno i, u skladu sa procedurama, izbor članova Senata DRI je je bio javan i gospodin Pešić je izabran jednoglasno u parlamentu kao i Srđa Božović koji je takođe jednoglasno imenovan od strane Centralne banke. Sa punom indignacijom odbacujem sve optužbe i postavljam samo jedno jedino pitanje gopsodinu Krgoviću - da objasni kome je dao donaciju, kojoj dnevnoj novini za štampanje kalendara upravo te 2009. godine, sa koje banke je 700.000 eura depozita prebacio nezakonito i da objasni porijeklo svoje imovine koja je velika i svakako neproporcionalna prihodima koje je imao kao predsjednik Savjeta Centralne banke Crne Gore", naveo je Damjanović.\nMediji su prenijeli izjavu koji je Đukanović dao u intervjuu "Živoj istini" a koja će u petak uveče biti emitovana na TV Atlas, povodom tvrdnje bivšeg guvernera Centralne banke Ljubiše Krgovića da mu je Đukanović tražio da dozvoli korišćenje obavezne rezerve Centralne banke, Prvoj banci u vezi sa aranžmanom u Željezari.\n"Takvog zahtjeva sa moje strane nikada nije bilo i ponavljam da je riječ o zaista vrlo bestidnom klevetanju od strane gospodina Krgovića koji na taj način pokušava da najavi svoj novi politički život", rekao je Đukanović.\nOpozicija: Đukanovićeve poruke o aferama opasne


Srbija: Počinje vakcinacija zdravstvenih radnika\nFoto: Vlada Slovenije - Anadolu Agency\nNadam se da će vakcinu protiv koronavirusa u Srbiji u naredna četiri dana primiti 8.500 zdravstvenih radnika i 2.500 osoba u gerontološkim centrima, izjavio je državni sekretar Ministarstva zdravlja Mirsad Đerlek.\n“Počeće se danas s vakcinacijom zdravstvenih radnika, smatramo da su naše kolege dali veliki doprinos u ovoj borbi i zaslužuju da budu prioritetna grupa”, rekao je Đerlek za televiziju Prva.\nKako je rekao, do sada je vakcinom Fajzer/Biontek vakcinisano oko 1.300 korisnika gerontoloških centara te da nije bilo većih neželjenih reakcija.\n“Nadam se da će danas i u naredna četiri dana vakcine primiti oko 11.000 ljudi, 8.500 zdravstvenih radnika i 2.500 ljudi u gerontološkim centrima”, dodao je.\nPrema njegovim riječima, danas vakcinacija počinje i u kliničkim centrima u Novom Sadu, Kragujevcu i Nišu, a poslije Božića, u petak, subotu i nedjelju, nastavlja se u gerontološkim centrima i u najmanje deset do 15 opštih bolnica.\n“Iz nedjelje u nedjelju pojačavamo tempo, da što više ljudi vakcinišemo, da dođemo do kolektivnog imuniteta”, rekao je Đerlek.\nKako je naveo, “prokužavanje je u ovom trenutku 30 odsto” i potrebno je da se vakciniše najmanje 1,4 miliona ljudi da bi se epidemija koronavirusa stabilizovala, a između dva i tri miliona “da bi bili sigurni da smo pobijedili KOVID19”.\nDirektorka Instituta za javno zdravlje “Dr Milan Jovanović Batut” Verica Jovanović rekla je danas da je cilj da se ove godine vakcinacijom obuhvati najmanje 20 procenata cjelokupnog stanovništva, kako bi sa imunitetom koji su postigli dijelovi populacije koji su preležali kovid, dostigli obuhvat od 60 odsto.\nVakcinacija protiv koronavirusa danas će biti nastavljena na više od 30 lokacija i oko 110 punktova za vakcinaciju.\nTags\t#Srbija\t#vakcinacija zdravstvenih radnika\nHrvatska: Štete od potresa na državnim cestama i mostovima premašuju devet milijuna eura\nU Hrvatskoj 53 smrtna slučaja i 1.071 novozaražena osoba


Šta sa proširenjem nakon evropskih izbora? | Evropa | DW | 29.04.2014\nEvropska unija ove godine dobiće novi saziv Evropskog parlamenta i Evropske komisije. Tokom njihovih petogodišnjih mandata ne očekuju se bitne promene u dosadašnjoj politici proširenja, ali ni nove članice EU.\nJunker i Šulc\nGrađani Evropske unije u maju 2014. godine izlaze na evropske izbore. U pitanju su, posle onih u Indiji, najmnogoljudniji izbori na svetu, na kojima pravo glasa ima 400 miliona ljudi iz 28 zemalja članica EU. Oni će neposredno birati 751 poslanika za Evropski parlament. Od ove godine, glasovi građana EU imaće i dodatnu težinu. Prema novi pravilima, prilikom izbora budućeg predsednika Evropske komisije, Savet EU moraće da uzme u obzir rezultate koje su evropske političke grupacije osvojile na ovim izborima. Tako bi izborna volja građana Evrope trebalo da utiče i na pravac kojim će se rukovoditi institucija koja, u velikoj meri, oblikuje evropsko zakonodavstvo i politiku, između ostalog i onu koja se odnosi na proširenje EU.\nNajveće evropske političke porodice, počev od evropskih „narodnjaka“, preko socijaldemokrata, liberala, „zelenih“ i evropske levice već su istakli svoje kandidate za čelno mesto Evropske komisije. Njihove predizborne poruke govore o trenutno ključnim pitanjima za EU, kao što su finansijska i politička konsolidacija, privredni rast i nova radna mesta. Proširenje se ne nalazi na listi evropskih prioriteta, bar ne za period od narednih pet godina koliko će trajati novi mandat Evropske komisije.\nProširenje na „čekanju“\nIz Evropske narodne partije (EPP), grupe partija desnog centra koje su u prethodnom sazivu Evropskog parlamenta imale najveći broj poslanika, poručuju da su uvek podržavali proširenje EU i da se u tom procesu postiglo mnogo. Ipak kandidat evropskih konzervativaca za novog predsednika Evropske komisije, nekadašnji premijer Luksemburga i predsednik evro grupe, Žan Klod Junker, najavljuje pauzu u proširenju: „Moj stav, kao i stav velikog broja mojih kolega u Savetu, Evropskoj komisiji i Evropskom parlamentu jeste da u narednih pet godina neće biti novog proširenja“, kaže Junker.\nKandidati liberala Verhofstad, socijaldemokrata Šulc, zelenih Ska Keler i konzervativaca Junker\nIstovremeno, u razgovoru za Dojče vele, predstavnik EPP, Eduard Kukan, koji se do sada nalazio na čelu Odbora Evropskog parlamenta zaduženog za Jugoistočnu Evropu, smatra da eventualni ponovni dolazak njihovog kandidata na čelo Evropske komisije ( i dosadašnji predsednik Žoze Manuel Barozo bio je iz redova konzervativaca) neće mnogo promeniti dosadašnju politiku prema proširenju: „Verujem da evropski projekat mora da se nastavi, a on ne bi bio kompletan bez procesa proširenja. U deset zemalja članica ove godine slavimo desetogodišnjicu prijema u članstvo EU. Nadam se da ćemo, zahvaljujući radu EPP-a, našu sledeću godišnjicu slaviti zajedno sa zemljama Zapadnog Balkana“, kaže Kukan za Dojče Vele.\nPrvo konsolidacija onda proširenje EU\nSocijaldemokrate, druge po snazi u dosadašnjem sazivu Evropskog parlamenta, uz ankete koje pokazuju porast popularnosti njihove politike socijalne odgovornosti i posvećenosti samim građanima u uslovima ekonomske krize, kažu da očekuju nastavak proširenja posle ulaska Hrvatske, ali kada se steknu uslovi za to: „Evropska unija ne zatvara vrata novim članicama sa Zapadnog Balkana. Ali proširenje ne može biti prioritet u trenutku kada ekonomska kriza potresa EU. Mi ćemo popraviti našu kuću, a nove članice će moći da nam se pridruže“, smatra kandidat socijaldemokrata za predsednika Evropske komisije, trenutni predsednik Evropskog parlamenta Martin Šulc.\nPredstavnica socijaldemokrata, Tanja Fajon, za Dojče vele kaže da bi se ovi evropski izbori mogli pokazati kao istorijski i za EU i za politiku proširenja: „Nadam se da će u uslovima porasta krajnje desničarskih i nacionalističkih snaga, koje se bore protiv integracija i proširenja, pobediti progresivne snage. One koje se zalažu za jaku i udruženu Evropu, koja će nastaviti proširenje na Zapadni Balkan. Mi smo i do sada bili najjača snaga koja je podržavala proširenje i viznu liberalizaciju i verujem da pobeda socijaldemokrata na evropskim izborima znači i pobedu za proširenje i Zapadni Balkan“, zaključuje Fajon u razgovoru za Djoče vele.\nI integracije i proširenje\nPored iskusnog konzervativca Junkera i sve popularnijeg socijaliste Šulca, koji slove za dva najjača kandidata, evropski liberali su za mesto prvog čoveka Evropske komisije kandidovali nekadašnjeg premijera Belgije, Gaja Verfofstada. Kritikujući inerciju konzervativaca i politiku novog zaduživanja socijalista, Verhofstad se zalaže za „novu Evropu“, koja će „voditi, a ne pratiti politiku Berlina i Pariza“. Razlikujući se od svoji protvkandidata, Verhofstad smatra i da se proširenje EU može odvijati paralelno sa unutrašnjim integracijama: „Možemo da rešavamo obe stvari istovremeno. Sledeće proširenje biće na balkanske zemlje i ja pozdravljam njihovu odluku da nam se pridruže. Morali samo jednom da šaljemo vojnike tamo da održavaju mir. Jednostavnije rešenje je da ih primimo u Uniju gde za konfrontacije nema mesta“, poručio je predstavnik evropskih liberala.\nEvropski izbori održaće se od 22. do 25. maja. Novi saziv Evropskog parlamenta biće poznat u julu, dok bi novi predsednik Evropske komisije svoj petogodišnji mandat trebalo da preuzme u novembru. Do kraja ove godine EU dobiće i novog šefa diplomatije i predsednika Saveta Evropske unije.\nKljučne reči EU, Evropski parlament, izbori, Brisel, proširenje, evrointegracije\nTrajni link http://p.dw.com/p/1Bqke


Predsjednica Republike Srpske razgovarala u Vašingtonu sa zamjenikom pomoćnika državnog sekretara SAD-a za evropska i evroazijska pitanja – Predsjednik Republike Srpske | Željka Cvijanović\nPredsjednica Republike Srpske razgovarala u Vašingtonu sa zamjenikom pomoćnika državnog sekretara SAD-a za evropska i evroazijska pitanja\nPredsjednica Republike Srpske Željka Cvijanović, tokom zvanične posjete Sjedinjenim Američkim Državama (SAD), sastala se danas u Vašingtonu sa zamjenikom pomoćnika državnog sekretara SAD-a za evropska i evroazijska pitanja Metjuom Palmerom (Matthew Palmer).\nSagovornici su razmijenili mišljenje o aktuelnoj političkoj i ekonomskoj situaciju u Republici Srpskoj i BiH, kao i o unapređenju saradnje Republike Srpske i SAD-a na svim poljima.\nU razgovoru sa Palmerom, predsjednica Cvijanović je izrazila opredjeljenost institucija Republike Srpske za očuvanje mira i političke stabilnosti u BiH i regionu, kao najvažnijih preduslova za ekonomski razvoj, poboljšanje poslovnog ambijenta i životnog standarda svih građana.\nPredsjednica Republike ovom prilikom je istakla da je Dejtonski sporazum i uvažavanje ustavne strukture BiH, koja podrazumijeva punu ravnopravnost tri konstitutivna naroda, dobar okvir za funkcionisanje, razvoj i napredak BiH.\nNa sastanku je razgovarano i o bezbjednosnim izazovima u regionu Zapadnog Balkana, te istaknuto da je i po ovom pitanju potrebna koordinacija nadležnih institucija svih nivoa vlasti u BiH.\nTokom sastanka, sagovornici su konstatovali da je “mali Šengen” pozitivna inicijativa za cijeli region, a predsjednica Cvijanović je istakla da su institucije Srpske već podržale ovu inicijativu koja za cilj ima unapređenje regionalnog ekonomskog prostora.\nSastanku je prisustvovao i ambasador BiH u Sjedinjenim Američkim Državama Bojan Vujić.\nU okviru zvanične posjete Sjedinjenim Državama, predsjednica Cvijanović danas će u Pentagonu posjetiti Nacionalnu gardu države Merilend.


Klub Kabinet Beograd - Rezervacije na 063 34 34 33 | Beograd Noću Klub Kabinet Beograd - Rezervacije na 063 34 34 33 | Beograd Noću\n18:00h - 03:00h\nKlub Kabinet se nalazi u samom srcu prestonice, tačnije u ulici Studentski trg broj 15, u neposrednoj blizini Studentskog parka. Ovaj klub predstavlja potpuno novu dimenziju clubbing-a i veoma brzo će postati mesto na kojem se okupljaju najveći klaberi grada. Smešten u samom centru svih dešavanja zauzima jedno od vodećih mesta u noćnom životu Beograda.\nKlub Kabinet rezervacije - online brzo i lako\nRezervacije su obavezne za sve one koji planiraju da posete Kabinet klub Beograd. Putem korisničkog Call centra ili online možete potpuno besplatno da napravite rezervaciju i tako obezbedite sebi mesto u ovom klubu kao i u klubovima u blizini, Klub The Bank, Klub Brankow i Klub Hype.\nZašto posetiti Kabinet klub?\nSvako ko se odluči da provede veče u ovom klubu sigurno je da će iz njega otići bogatiji za jedno novo, pozitivno iskustvo, a da će provod pamtiti do kraja života. Mnogo je razloga zbog kojih treba posetiti ovaj klub, a osim toga što se nalazi u samom centru grada i nemoguće ga je zaobići, ovo mesto je idealno za opuštenu večeru uz finu muziku.\nOno čemu Kabinet teži jeste potpuni hedonizam, a to podrazumeva samo najbolju muziku, najukusniju hranu, ljubazno osoblje i besprekornu uslugu, pa tako zaista nema razloga da ne dođete u ovaj klub.\nOpis kluba koji ćete voleti\nOno po čemu se izdvaja “Kabinet” od ostalih sličnih mesta je to što u svojoj ponudi ima i fenomenalnu kuhinju i nudi “za svakog po nešto”, pa će tako posetioci ovog fenomenalnog mesta imati prilike da uživaju u Pop muzičkom programu uz slasne zalogaje svojih omiljenih specijaliteta.\nKabinet Beograd - enterijer kluba koji će vas očarati\nBeogradski klub Kabinet jedan je od retkih primera sve popularnijeg svetskog trenda koji je konačno stigao i u srpsku prestonicu. To je klub koji pored vrhunskog noćnog provoda i ludih žurki do ranih jutarnjih časova, nudi i uživanje u sjajnoj hrani i raznovrsnim specijalitetima.\nAmbijent Kabinet kluba je izuzetno moderno i savremeno uređen, a pomenuti klub opremljen je i impozantnim sistemima za ozvučenje i rasvetu, koji dodatno zagrevaju i onako uzavrelu atmosferu koja vlada ovim klubom, posebno tokom uživo svirki.\nMuzika u klubu Kabinet - šta se sluša?\nPosetioci kluba Kabinet u Beogradu su svi oni urbani ljudi koji znaju da prepoznaju i cene kvalitet, inovativnost i pravu dobru muziku. U ovom klubu se možete provoditi uz nastupe najboljih domaćih bendova i izvođača pop i rok muzike.\nMuzika koja se sluša u klubu Kabinet Beograd prilagođena je ukusima i afinitetima publike koja dolazi u ovaj klub, pa onda i ne čudi zbog čega su najbolje žurke i najbolji noćni provod u prestonici sinonimi baš za Kabinet klub.\nKo izlazi u klub Kabinet Beograd?\nLjudi koji dolaze u Kabinet klub su ljudi koji umeju da se zabave, koji znaju šta prava zabava znači i koji cene kvalitetan provod. Najlepše devojke, zgodni momci i najveselije ekipe sinonim su za ovaj klub, pa ako želite da se nađete u ovako probranom društvu okupite svoje društvo i neka žurka krene.\nAko su vaša opcija za večernji izlazak klubovi Beograd je destinacija koja nudi široku lepezu izbora najboljih klubova, za svakoga ponešto, ali Kabinet nikako ne biste smeli da preskočite. Iz tog razloga Beograd noću Kabinet i svrstava među top klubove koji bi trebalo da se nađu na vrhu vaše liste prioriteta kada je večernji izlazak u pitanju.\nGde se nalazi Kabinet - lokacija popularnog kluba\nKlub Kabinet Beograd smešten je samom srcu prestonice, na Studentskom trgu broj 15. U neposrednoj blizini ovog kluba nalazi se i Studentski park. Lokacija kluba je takva da do njega svako vrlo lako može doći, a činjenica da se nalazi u strogom centru grada čini ga posebno atraktivnim i primamljviim kako za posetioce sa ovih prostora, tako i za strane turiste.\nSvi oni koji odluče da dođu i posete Kabinet klub sopstvenim automobilom, ne moraju da brinu o pronalaženju parking mesta, s obzirom na to da ispred samog kluba postoji parking. Pored toga, u neposrednoj blizini kluba, u Rajićevoj, se nalazi još jedan veliki parking.\nAko planirate da u izlasku u klub Kabinet Beograd pijete ili ukoliko vas ponese vrela atmosfera pa popijete koju čašicu više, nipošto ne sedajte za volan. Iz ovog dela grada lako se možete prevesti do svog odredišta taksijem ili gradskim prevozom.\nRadno vreme kluba Kabinet\nRadno vreme kluba je od četvrtka do subote od 18h do 3h. U zavisnosti od vaših želja, klub Kabinet vam može pružiti sve i postaće vaše novo omiljeno mesto za izlazak i nezaboravne provode. Kapaciteta je 350 ljudi, pa za svoje mesto nećete morati da brinete, jer za prave klabere željne vrhunskog provoda uvek ima mesta.\nBudite deo urbane gradske ekipe koja će ovo mesto učiniti najpopularnijim u gradu i ne propustite sjajnu priliku za spektakularne provode. Dobrodošli su svi oni koji žele da osveže sva svoja čula, iskuse sve čari koje ovo mesto pruža ili jednostavno dožive nešto malo drugačije od ostalih lokala u gradu. Čekamo vas!\nGalerije - Klub Kabinet\nMapa - Klub Kabinet


Inovativne tehnologije i sateliti donose revoluciju i u osiguranju u poljoprivredi - AgroSmart\nNovosadska kompanija INOSENS u evropskom projektu iz programa Horizon 2020 koji obezbeđuje podršku osiguranju u poljoprivredi zasnovanu na satelitskim podacima\nSezona požara u Australiji 2019–20, kolokvijalno poznata kao Crno leto, sagorela je, do marta ove godine, 18,6 miliona hektara i oko milijardu životinja. Tokom prvih pet meseci 2020. prosečna temperatura u Sibiru bila je skoro 10 ° C iznad normalne-prosečne, što je dovelo do brzog topljenja večitog leda i povećanja šumskih požara. U januaru je ciklon Gloria izazvao razarajuće poplave ekstremnim kišama i velikim olujnim udarom širom istočne Španije. Usledilo je neverovatno toplo vreme dok je 1. februara istočna Španija bila izložena temperaturi od 27 ° C!\nOvo su samo neki od nedavnih ekstremnih vremenskih događaja koji pokazuju kako klimatske promene iz godine u godinu povećavaju nesigurnost proizvodnje poljoprivrednicima. I u Srbiji se, svake godine dogodi neka elementarna nepogoda, poput grada, suše, poplave ili mraza, i uništi značajne površine pod poljoprivrednom proizvodnjom. U poslednje vreme primetan je blagi rast interesovanja poljoprivrednika za osiguranje ali i dalje je procenat osiguranih gazdinstava nizak. Osigurano je najviše 12 odsto od ukupnih oko 3,4 miliona hektara korišćenog poljoprivrednog zemljišta, ali pritom valja imati u vidu činjenicu da mahom te oranice obrađuju velike firme, a da se tek oko pet odsto gazdinstava opredelilo za ovu vrstu zaštite svoje proizvodnje.\nNizak stepen osiguranja poljoprivrednih proizvoda, iako je to najsigurniji vid zaštite proizvodnje, u našoj zemlji posledica je nedovoljne informisanosti poljoprivrednika ali i nedostatka novca, donekle i nepoverenja prema osiguravajućim kućama. Stvari bi nabolje mogla da pomeri primena informacionih tehnologija i u ovoj oblasti, a na sreću, tu smo među najboljima u svetu. Takav projekat upravo realizuje novosadska kompanija Inosens, u okviru evropskog programa H2020.\nReč je o trogodišnjem projektu BEACON u čijoj realizaciji, osim Inosensa učestvuju i partneri iz Grčke, Španije, Nemačke i Belgije. Cilj je da se razvije tržište poljoprivrednog osiguranja pomoću inovativnih tehnologija u oblasti posmatranja Zemlje putem satelita, naprednih servisa za praćenje vremenske prognoze i takozvane blockchain tehnologije.\n-Naime, osiguranje u poljoprivredi funkcioniše tako da su svi nivoi rizika uključeni u pružanje te usluge i direktno utiču na to da osiguravajuće kuće naplaćujuju visoke premije kako bi obezbedili dovoljne kapitalne rezerve. BEACON omogućava osiguravajućim kućama da smanje uticaj nestabilnosti vremenskih uslova prilikom procene rizika i definisanja samog proizvoda poljoprivrednog osiguranja, smanje broj izlazaka na teren radi verifikacije štete, smanje operativne i administrativne troškove za monitoring osiguranih indeksa i vođenje ugovora, kao i kod kreiranja preciznih i što više personalizovanih ugovora objašnjava u razgovoru za Agrosmart Maja Budimir iz kompanije Inosens.\nDodaje da BEACON servisi osmatranja Zemlje olakšavaju rad poljoprivrednog osiguranja i izračunavanja premije, pružajući pristup i analizu podataka osmatranja Zemlje (satelitski podaci), klime kao i lokalnih meteoroloških podataka. Korišćenjem satelitskih podataka, zajedno sa naprednom vremenskom i klimatskom prognozom visoke rezolucije, omogućava se preciznija procena i određivanje štete kao i otkrivanje potencijalnih prevara u osiguranju.\n-Takođe, jedan od zadataka svake osiguravajuće kuće je da isprati svoje klijente, to jest poljoprivrednike kroz ugovorne stavke i specifične uslove predviđene pre samog potpisivanja ugovora o osiguranju. Ovakvi zadaci se izvode, najčešće, samo na licu mesta, na terenu i na osnovu revizije, nekada i više puta tokom trajanja ugovora doprinoseći već visokim administrativnim troškovima – kaže Maja Budimir. – Sada, uz pomoć BEACON-a i na osnovu podataka o osmatranju Zemlje poljoprivrednim osiguravajućim društvima je omogućeno da se „na daljinu“ proveri, u skoro realnom vremenu, pridržavanje ugovornih obaveza od strane klijenta (na vreme plaćanje premije, izveštavanje o promenama na osiguranim površinama, poštuju li se predložene sigurnosne mere itd.) podržavajući osiguravače u smanjenju takvih administrativnih troškova.\nEvo koji su BEACON- ovi napredni servisi, bazirani na najnovijim tehnologijama:\nBEACON-ov monitoring useva, koristi razne modele rasta useva, i zajedno sa tehnologijom osmatranja Zemlje i vremenskim podacima omogućava tačno profilisanje useva i monitoring svih podataka zajedno sa procenama prinosa.\nBEACON-ov kalkulator procene štete podržava osiguravajuće kuće prilikom izvođenja preciznijih procena i kalkulacija štete prilikom procesiranja isplata šteta posle nesreće. Naime, omogućava procenu gubitka useva (u kvantitativnoj i potencijalno monetarnoj valuti) zasnovanu na sezonskim procenama prilikom korišćenja tehnologija osmatranja Zemlje i klimatskih podataka zajedno sa modelingom rasta useva.\nBEACON verovatnoća vremenskog rizika pruža mape verovatnoća od pojava određenih vremenskih neprilika koje slede koje procenjuju njihov uticaj na potencijalni prinos useva.\nBEACON prognoza šteta i rano javljanje, pruža alarme i predikcije vremenskih uslova osiguravajućim kućama omogućavajući im da obaveste svoje klijente-poljoprivrednike i sprovedu unapred definisane mere zaštite.\nInspektor – detekcija lažnih šteta\nBEACON-ov Inspektor za detekciju lažnih šteta omogućava osiguravajućim kućama koje se bave osiguranjem u poljoprivredi da automatski provere legitimitet podnesenog zahteva (ako se zaista dogodio događaj i šteta na osiguranom delu) i da se na daljinu (koristeći snimke osmatranja Zemlje) prate i provere uslovi pridržavanja određenih ugovornih delova utvrđenih tokom preuzimanja rizika.\nNovosađani razvijaju biznis model evropskog projekta\nInosens, konsultantska kuća iz Novog Sada učestvuje u implementaciji BEACON projekta, zajedno sa ostalim partnerima: KARAVIAS Underwriting (Grčka), AGROAPPS PC (Grčka), UNIVERSIDAD POLITECNICA DE MADRID (Španija), ETHERISC GMBH (Nemačka), Univerzitet u Beogradu – Građevinski Fakultet (Srbija), i ETAM SA (Grčka).\nKompanija Inosens je zadužena za razvijanje novog biznis modela koji bi podržao u potpunosti komercijalizaciju BEACON – paketa servisa u periodu posle projekta. Naime, kombinovanjem dizajna koji je okrenut ka potrebama samih korisnika (osiguravajućih kuća) sa uspešnim metodologijama LEAN Start Up-a i minimalnim održivim proizvodom, BEACON podržava tehnički razvoj servisa u iterativnim ciklusima, uključujući sva poboljšanja samih servisa na osnovu povratnih komentara od krajnjih korisnika ( budućih prvih kupacai korisnika) posle svakog ciklusa. Takođe, na isti način se kreira i BEACON biznis model koji pritom beleži i sve aktuelne promene i sva stanja potencijalnih i budućih tržišta. Na taj način se osigurava prava komercijalna vrednost i održivost budućeg proizvoda kao i osigurava kreiranje buduće grupe prvih korisnika BEACON-a – Lighthouse Customers Group.\nKrajnjim korisnicima – osiguravajućim kompanijama, BEACON donosi i mnoge indirektne koristi kao što su: optimizacija operativnih zadataka, bolja logistika zaposlenih, bolja opšta efikasnost čitavog toka poslovanja, itd.\nKoliko je velika potreba za ovakvim, daljinskim servisima koje BEACON – set servisa nudi, pokazuje nam i aktuelna situacija u kojoj se trenutno svi nalazimo – pandemija virusa COVID 19. Naime, ovakav vid podrške „na daljinu“ predstavlja nekada i jedini mogući način operative.


Tanjug 17. maja 2021. 12:45\nSEUL – Američka vojska se ponudila da obezbedi određeni broj vakcina Džonsona i Džonsona protiv korona virusa južnokorejskim vojnicima, saopštilo je danas južnokorejsko Ministarstvo odbrane jer se Južna Koreja bori sa nestašicom vakcina protiv kovid-19.\nPonuda je upućena pre posete južnokorejskog predsednika Muna Džae-ina Vašingtonu na prvom samitu koji će održati sa američkim predsednikom Džoom Bajdenom, preneo je Rojters.\nJužnokorejska novinska agencija Jonhap javila je da su američke snage u Koreji (USFK) ponudile južnokorejskim snagama 13.000 doza vakcine Džonson i Džonson, pozivajući se na neidentifikovane izvore iz vlade.\nMinistarstvo je odbilo da potvrdi koliko je vakcina ponudio USFK, ali je navelo da razgovara o tome kako da ih koristi sa USFK i zdravstvenim vlastima.\nPortparol USFK-a pukovnik Li Piters odbio je da potvrdi ponudu, ali je rekao britanskoj novinskoj agenciji da USFK blisko sarađuje sa južnokorejskom vladom o upotrebi vakcina protiv kovid-19 koje su odobrile SAD.


Evropa u Užicu, Užice u Evropi - Užicka Republika Press\nI o Evropi i o Srbiji postoji negativna slika, koja najbolje može da se otkloni povezivanjem ljudi sa onim što je nasleđeno i što se novo stvara na određenom području. Tako se stiču pozitivni utisci jednih o drugima i shvata se da Srbija nije na evropskim marginama, iako vaša zemlja nije članica Evropske unije, istakao je Norbert Bekman- Dirkes, direktor Fondacije Konrad Adenauer za Srbiju i Crnu Goru.\nGovoreći na okruglom stolu u okviru projekta “Evropa u mom gradu”, on je naglasio važnost pvezivanja lokalnog stanovništva sa stručnjacima u cilju privlačenja sredstva iz evropskih fondova. jer kroz različite fondove postoje brojne mogućnosti za dobijanje novca u svim oblastima počev od kulture do infrastrukture.\nLjudima koji zbog različitih poslova dolaze u Užice treba da ukažete na potencijale grada kakav je hidrocentrala na Đetinji, koja predstavlja tehničko kulturno nasleđe čime možete da se ponositi, istakao je Bekman- Dirkes.\nJasno nam je da je Užice grad koji se prepoznaje po mnogo čemu, i da je Evropa u njemu prisutna kroz milione evra donatorskih sredstava, bilateralnu saradnju sa zemljama Evropske unije,\nali i kroz umetnost, sport, saradnju institucija, ljude i turiste, istakao je gradonačelnik Tihomir Petković govoreći na tribini “Evropa u mom gradu”.\nPoslanica Ivana Stojiljković je naglasila da joj je čast što je bila u prilici da delegaciji KAS-a predstavi sve po čemu su užičani prvi u Evropi, ističući kao glavni adut hidrocentralu Pod Gradom. Pokazujemo da smo deo Evrope, jer naši sugrađani poštuju evropske vrednosti, kao što je rodna ravnopravnost koja je po njenim rečima, najbolje prihvaćena na Zlatiborskom okrugu.\nNovinar Zoran Panović, programski direktor Demostat-a je podsetio da je Užice u vreme socijalizma bio privilegovan grad koji je nagrađen intenzivnim razvojem industrije, a da liderska pozicija u pokretanju demokratskih promena u vreme režima Slobodana Miloševića nije kapitalizovana.\nIznoseći podatke do kojih je nedavno došao Demostat, on je rekao da trenutno 41% građana Rusiju smatra najvećim prijeteljem Srbije, dok 51% našeg stanovništva želi da živi u zemljama Zapadne Evrope.\n16% građana Srbije bi volelo da im deca žive i rade u Nemačkoj, a svesni su i da je medicina u ovoj zemlji na visokom stepenu razvoja. Poželjne zemlje su i Švajcarska, Austrija i Švedska. S druge strane, dobar deo našeg stanovništva fasciniran je kulturom Rusije.\nSa ovakvim rezultatima istraživanja nezahvalno je i teško voditi politiku, jer je očigledno da velika većina stanovništva ne zna šta želi i kuda bi hteli da nas neko povede.\nNaš politički sistem je u krizi, a oni koji odlučuju neće da nam pomognu da shvatimo gde se trenutno nalazimo, ocenio je Panović.\nDirektor Fondacije KAS o medijskoj situaciji u Srbiji\nNa pitanje da oceni medijsku situaciju u Srbiji za dve i po godine koliko je u Beogradu, direktor KAS-a kaže da sve što u Nemačkoj čita o medijskoj situaciji u Srbiji je katastrofalno, jer se piše da mediji rade pod pritiskom.\nOd kada sam pre dve i po godine došao u Srbiju imao sam razgovore sa različitim političarima na vlasti, u opoziciji i sa nevladinim organizacijama. Jedni mi govore da je situacija upravo onakva kako se piše u Nemačkoj, dok drugi smatraju suprotno. Jedan od prvih doživljaja koji sam ovde imao je razgovor sa opozicinim vođom koji mi se požalio da ne može da dođe do premijera i da razgovara sa njim, dodajući da ga nijedne novine ne pozivaju na intervju. Već sledećeg dana kada sam u kancelariji otvorio novine, upravo tog političara sam video na naslovnoj strani sa premijerom nakon sastanka koji su imali, navodi Bekman- Dirkes.\nŽelim da kažem da su percepcije zaista različitea, a moje viđenje kada su mediji u pitanju je da je nešto drugo važno.\nTvrdim da je odgovornost za situaciju u medijima u rukama izdavača i vlasnika. Nezavisni novinari zavise od nezavisnih izdavača, odnosno nezavisni izdavači su potrebni da bi funkcionisali nezavisni novinari, jer se ne može očekivati nezavisnost od novinara ako su oni loše plaćeni.\nDirektor Fondacije KAS za Srbiju i Crnu Goru ističe dobra iskustva sa državnim medijima u Nemačkoj, dodajući da veruje da je nezavisni javni servis kome država garantuje nezavisnost nešto što je od suštinskog značaja i to je deo reformi koje se u Srbiji moraju sprovesti.\nSvakodnevno kada otvorim novine i pogledam televizije čudim se kako u zemlji koja ima izmedju sedam i devet miliona stanovnika ima toliko novih skandala.\nZalažem se da se izveštavanju pristupa opuštenije i da se pravi razlika izmedju izveštaja i komentara, ali akcenat bi stavio da treba strogo voditi računa o tome šta zaista predstavlja vest. Tu je velika odgovornost i na internet portalima i blogerima jer oni mogu i treba da budu apsolutno nezavisni i moderni mediji.\nInače, “Evropa u mom gradu” je zajednički projekat Odbora za evropske integracije Narodne skupštine Republike Srbije i Fondacije Konrad Adenauer Beograd uz podršku Istraživačko-izdavačkog centra Demostata.


Utvrđen Predlog zakona o biocidnim proizvodima: Unaprijediće se uslovi prometa sa zemljama EU | EUME\nNaslovnica Info Press info Utvrđen Predlog zakona o biocidnim proizvodima: Unaprijediće se uslovi prometa sa zemljama...\nUtvrđen Predlog zakona o biocidnim proizvodima: Unaprijediće se uslovi prometa sa zemljama EU\nVlada Crne Gore je na juče održanoj 128. sjednici kojom je predsjedavao predsjednik Milo Đukanović, razmotrila i utvrdila tekst Predloga zakona o biocidnim proizvodima.\nNavedenim Predlogom zakona, koji je usaglašen sa Uredbom (EU) br. 528/2012 Evropskog parlamenta i Savjeta, uređuju se pitanja stavljanja u promet i upotreba biocidnih proizvoda, uvoz i izvoz biocida, istraživanje i razvoj, nadzor, kao i kaznene odredbe.\nImajući u vidu činjenicu da se ova oblast uređuje po prvi put u Crnoj Gori, smatramo da će ponuđena rješenja osigurati da se promet i upotreba biocidnih proizvoda stave pod poseban režim, da će uticati na konkurentnost privrede i sigurniju proizvodnju, te da će unaprijediti uslove prometa sa zemljama EU i drugim zemljama, a sve u cilju zaštite zdravlja ljudi, životinja i životne sredine.\nTokom izrade Predloga zakona o biocidnim proizvodima, Ministarstvo održivog razvoja i turizma je, u skladu sa Uredbom o postupku i načinu sprovođenja javne rasprave u pripremi zakona (“Sl. list CG”, br. 12/12), 19. oktobra 2014. godine obavijestilo zainteresovanu javnost da je pokrenulo postupak javne rasprave za Nacrt zakona o biocidnim proizvodima.\nJavna rasprava je trajala do 28. novembra 2014. godine, a u formi tribine održana je 26. novembra 2014. godine.\nNa osnovu mišljenja Evropske komisije ovaj Predlog zakona predstavlja jako dobru osnovu za dalje usklađivanje sa pravnom tekovinom EU u ovoj oblasti.


SBB fondacija obezbedila 600 litara medicinskog alkohola za KC Kragujevac – Krstarica\nBeta 28. aprila 2020. 12:35\nSBB fondacija, deo Junajted (United) Grupe, u želji da pomogne medicinskom osoblju u borbi protiv korona virusa donirala 600 litara medicinskog alkohola Kliničkom centru Kragujevac.\nTom donacijom omogućeno je funkcionisanje komore za dezinfekciju, pomoću koje se medicinski radnici Kliničkog centra u Kragujevcu dezinfikuju nakon pružanja pomoći pacijentima obolelim od korona virusa, navodi se u saopštenju.\nOd početka zdravstvene krize izazvane epidemijom COVID 19, Junajted Grupa je pomogla sa tri miliona dolara celom regionu, od čega je samo za Srbiju izdvojeno milion dolara pomoći u novcu i medicinskoj opremi koja se isporučuje u nekoliko etapa u zemlju.\nKao društveno odgovorna kompanija koja posluje u sedam zemalja u regionu, Junajted Grupa se od početka epidemije trudila da zdravstvenim radnicima omogući što bolje i bezbednije uslove za rad i na taj način doprinese zdravlju i sigurnosti svih gradjana, navodi se u kompanijskom saopštenju.\nIsplivala nova teorija: Omikron bi mogao biti „božićni…\nPutin: Ekonomski suverenitet- da, ekonomske zidine- ne\nŠolc se zalaže za obaveznu vakcinaciju u Nemačkoj


2017 – Page 6 – Android Market\nJuče smo mogli čuti da će Samsung zvanično predstaviti Galaxy A 2017 seriju telefona sledeće nedelje, tačnije 5. januara. Nova serija će uključivati najmanje tri telefona a to su Galaxy …\nXiaomi već radi na Mi 6 telefonu, pravom nasledniku ovogodišnjeg Mi 5 modela. Xiaomi Mi 6 bi trebalo da bude predstavljen u nekom trenutku tokom prve polovine 2017. godine. Kada …\nTri glavna kineska proizvođača telefona Huawei, Oppo i Vivo, očekuju da isporuče kombinovano više od 500 miliona telefona u toku sledeće godine. To predstavlja jednu trećinu ukupnih svetskih isporuka telefona …\nApple uobičajeno objavljuje dva modela iPhone telefona svake godine. Pored regularnog modela, svake godine dobijemo i Plus model, pa smo tako imali iPhone 6, 6 Plus, 6s, 6s Plus, i …\nHTC je u decembru 2015. godine predstavio telefon iz srednjeg segmenta, pod nazivom HTC One X9. Sada izgleda da je kompanija spremna da objavi naslednika ovog telefona, koji bi trebalo …


Delo najavljuje aukciju Agrokorovih deonica Merkatora\nTanjug 16. januara 2020. 09:23\nZAGREB – U slučaju da odluka slovenačke agencije za zaštitu tržišne konkurencije (AVK) o privremenom oduzimanju deonica Merkatora Agrokoru postane pravosnažna, Merkatorove deonice bi sredinom ove godine mogle biti stavljene na aukciju, objavio je slovenački list Delo.\nPrenoseći ovu vest, Jutarnji list ocenjuje da su „regulatorni, pravosudni politički i medijski pritisci doveli do još jedne poruke koju je slovenačka uputila Fortenova grupi i hrvatskoj vladi“ preko ljubljanskog lista.\n„U formalnom smislu to nije nova vest, jer se od početka ovog postupka znalo da u slučaju pravosnažnosti odluke jedan od scenarija može biti stavljanje 67 posto deonica Merkatora u vlasništvu Agrokora d.d. na prodaju“, navodi Jutarjni.\nU tekstu se podseća da je AVK kaznio Agrokor sa 53 miliona evra zbog kršenja pravila tržišne konkurencije prilikom koncentracije sa slovenačkom punionicom vode Kostela (Costella), te da je Agrokor podneo zahtev za zaštitu zakonitosti i da taj sudski postupak još nije rešen.\n„AVK je zatim donela i odluku o privremenoj zapleni 67 posto deonica Merkatora u vlasništvu Agrokora (iako još nije rešen zahtev Agrokora za ocenu zaštie zakonitosti), na šta se Agrokor žalio, a sud ekspresno odbio tu žalbu kao proceduralno neosnovanu“.\nU tekstu Dela se navodi da bi sudski postupak, sa žalbenim delom, vezan za zaštitu zakonitosti, mogao da bude gotov do juna ove godine, te da bi u slučaju da sud potvrdi odluku Agencije o kazni od 53 miliona evra Agrokor bio primoran da plati taj novac ili bi 67 odsto deonica Agrokora mogle da idu na aukciju.\nJutarnji ističe da je Agrokor najavio i ustavnu tužbu i međunarodnu arbitražu ukoliko odluka o kazni od 53 miliona evra postane pravosnažna i u slučaju da neplaćanjem te kazne u roku od šest meseci ostane pravosnažno bez deonica Merkatora.\n„Reč je, dakle, o nastavljanju pritiska na Fortenova grupu da pristane na zahteve slovenačke politike da domaćim dobavljačima omogući favorizovan pristup prodajnim policama Merkatora, a Slovenci verovatno imaju još neke dodatne zahteve prema Fortenova grupi i hrvatskoj vladi“, ocenjuje u članku hrvatski list.\nNapominje, takođe, da imovina Merkatora, kao i dug slovenačkog trgovinskog lanca u iznosu od oko 630 miliona evra, nisu „ušli“ u ugovor o refinansiranju Foretnova grupe u iznosu od 1,2 milijarde evra.\n„To znači da eventualni neuspeh prenosa imovine Merkatora u Fortenova grupu, tvrde u toj kompaniji, ne bi ugrozio odnos duga i EBITDA Fortenove, niti bi na tom nivou ugrozio poslovanje koncerna. Ipak, jasno je da Fortenova grupa sa i bez Merkatora nije ista kompanija, jer bi Merkator činio jednu trećinu prihoda Fortenova grupe kada bi joj bio pripojen“, zaključuje Jutarnji.


Osnovan Savet za cirkularnu ekonomiju Privredne komore Vojvodine – Udruženje Reciklera Srbije\nSeptember 25, 2019\tod Recikleri Srbije\tu Vesti\nU Privrednoj komori Vojvodine konstituisan je Savet za cirkularnu ekonomiju. Za predsednika Saveta izabran je Vladimir Dragović, generalni direktor „DRA Group d.o.o“, Subotica, a za zamenika je imenovan Igor Jezdimirović, predsednik novosadske organizacije Inženjeri zaštite životne sredine, piše Reciklaza.biz.\nGovoreći o motivima koji su PKV vodili ka formiranju Saveta za cirkularnu ekonomiju, Zoran Trpovski, sekretar Udruženja industrije PKV, naveo je težnju ka podizanju svesti i odgovornosti o upravljanju industrijskim, komunalnim i drugim otpadom, višestrukom korišćenju sirovina, razvoju i primeni regulative iz ove oblasti na području AP Vojvodine.\n– Imajući u vidu činjenicu da su životna sredina, upravljanje otpadom, cirkularno korišćenje sirovina i svi drugi segmenti koji su obuhvaćeni ovim konceptom izuzetno značajni ne samo zbog ispunjavanja uslova u vezi sa pristupanjem EU nego, još više, zbog zdravlja sadašnjih i budućih generacija, veoma smo zadovoljni zbog konstituisanja ovog Saveta, naglasio je Trpovski.\n– Odlučili smo se za formu saveta pošto je ova problematika značajno šira od pojedinačnih udruženja i tiče se podjednako industrije, usluga i poljoprivrede, s tim da je naše udruženje operativno zaduženo za funkcionisanje, rekao je on.\nPredsednik Saveta Vladimir Dragović je ocenio da je PKV, osnivanjem Saveta za cirkularnu ekonomiju, dobila niz mogućnosti da u godini nakon obeležavanja stogodišnjice postojanja, u okviru jedinstvenog komorskog sistema, aktivno učestvuje u procesu donošenja novih preciznijih propisa, ali i da ukaže na nepravilnosti i poboljša upravljanje industrijskim i drugim otpadom na teritoriji AP Vojvodine.\n– Siguran sam da ćemo postići vidljive rezultate u pogledu podizanja svesti, kako u privredi, tako i kod svih zainteresovanih pojedinaca i institucija“, istakao je Dragović.


Auto osiguranje - Vozači se prepali kada su čuli da je kazna za pušenje u kolima 3.000 dinara, a ovo je tačna informacija\nPo Zakonu vozač ne sme da preduzima radnje koje ometaju njegovu pažnju pri upravljanju vozilom\nVest koja se pojavila u medijima, da vozač koji puši tokom vožnje može da bude kažnjen, uznemirila je mnoge. Međutim, prema navodima stručnjaka, ova informacija nije tačna, otkriva Telegraf.rs.\nZa mnoge pušače cigareta za volanom pruža najveći užitak. Saznanje da bi zbog toga, navodno, mogli da plate kaznu od 3.000 dinara, užasnulo ih je. Međutim, mogu da odahnu, jer pušenje nije stavljeno u zabranu, kako kaže profesor Saobraćajnog fakulteta, Milan Vujanić.\n- Smatra se da vozač može da puši i da ne skreće pogled sa upravljanja - objasnio je sagovornik.\nOn je dodao da ova radnja svakako nije bezbedna i to zbog nekoliko razloga.\n- Na prvom mestu može da se desi da vozaču ispadne cigareta. On bi instinktivo posegao za njom i može da se desi da ispusti volan, da spusti pogled i da skrene sa puta. Čak i da to uradi "samo na sekund" može da se dogodi tragedija jer u tom trenutku nije gledao na put - objašnjava Vujanić.\nVozač može da ugrozi sebe i druge i prilikom paljenja cigarete, dodaje profesor Saobraćajnog fakulteta.\nNapominje da se tokom 2009. godine razmatralo da se pušenje tokom vožnje zabrani, međutim to nije bilo izvodljivo jer je postojao problem kako bi se to kontrolisalo.\nPrema Zakonu o bezbednosti saobraćaja svaki učesnik u njemu je dužan da se ponaša tako da nikog ne ometa, ugrožava ili povredi, kao i da preduzme sve mere radi izbegavanja ili otklanjanja opasnih situacija koje izazove neko drugi. Takođe, vozač ne sme da preduzima radnje koje ometaju njegovu pažnju pri upravljanju vozilom.\nPrema rečima profesora Saobraćajnog fakulteta, Milana Vujanića pušenje nije radnja koja ometa vozača, jer sve vreme može da gleda na put.\nDa li treba zabraniti pušenje? Svoje mišljenje nam ostavite u komentarima.


Već peto jutro zaredom pada broj zaraženih, posebno u Beogradu - 29.10.2021, Sputnik Srbija\nVeć peto jutro zaredom pada broj zaraženih, posebno u Beogradu\nPredsednik Srbije Aleksandar Vučić rekao je danas da je broj zaraženih od korone u Beogradu u padu već peto jutro zaredom. 29.10.2021, Sputnik Srbija\n„Već peto jutro zaredom padaju brojevi zaraženih, posebno u Beogradu, dok u Nišu, Kragujevcu i Novom Sadu padaju minimalno. Nešto bolje ide Kraljevo, nešto manji broj zaraženih, takođe i u Čačku. Govorimo o žarištima, rekao je predsednik Srbije.Na pitanje kada će se vakcinisati trećom dozom, Vučić je rekao da će to biti sutra ili u sredu, kao i da je danas radio PCR test.„Ne znam ko nije vakcinisan u Vladi Srbije ali smatram to izuzetnom neodgovornošću prema građanima. Iskreno mislim da budete član Vlade, kao i lekar, a da ne primite vakcinu, to je takav stepen neodgovornosti. Na kraju se zapitate, kada ti ljudi preminu, onda se zapitate: "Šta ste to ljudi uradili", rekao je predsednik.\nsrbija, aleksandar vučić\n11:25 29.10.2021 (Osveženo: 11:58 29.10.2021)\nPredsednik Srbije Aleksandar Vučić rekao je danas da je broj zaraženih od korone u Beogradu u padu već peto jutro zaredom.\n„Već peto jutro zaredom padaju brojevi zaraženih, posebno u Beogradu, dok u Nišu, Kragujevcu i Novom Sadu padaju minimalno. Nešto bolje ide Kraljevo, nešto manji broj zaraženih, takođe i u Čačku. Govorimo o žarištima, rekao je predsednik Srbije.\nNa pitanje kada će se vakcinisati trećom dozom, Vučić je rekao da će to biti sutra ili u sredu, kao i da je danas radio PCR test.\n„Ne znam ko nije vakcinisan u Vladi Srbije ali smatram to izuzetnom neodgovornošću prema građanima. Iskreno mislim da budete član Vlade, kao i lekar, a da ne primite vakcinu, to je takav stepen neodgovornosti. Na kraju se zapitate, kada ti ljudi preminu, onda se zapitate: "Šta ste to ljudi uradili", rekao je predsednik.


BIJELJINA: Porodica Petković uskoro dobija novi dom :: Dešavanja u Bijeljini ::\nBIJELJINA: Porodica Petković uskoro dobija novi dom\nGradonačelnik Bijeljine Ljubiša Petrović posjetio je danas osmočlanu porodicu Miladina Petkovića iz Trnjaka koja je uključena u Državni projekat stambenog zbrinjavanja u okviru regionalnog stambenog programa „BH 6“.\nU domaćinstvu Petković pored Miladina, koji je penzioner, žive i njegova dva sina, snaja i četvero unučadi. Zbog lošeg stanja stambenog objekta u kojem trenutno žive, Komisija iz Ministarstva za ljudska prava i izbjeglice i Republičkog sekretarijata za raseljena lica i migracije je odlučila da se isti ne može rekonstruisati niti sanirati. Kako Petkovići na ovoj parceli nemaju riješeno imovinsko stanje predloženo im je da kupe plac, što su oni obezbijedili u Međašima, a na istom će im biti sagrađen novi stambeni objekat u skladu sa IMG standardima prema broju članova domaćinstva.\n- Grad Bijeljina će pomoći ovoj porodici obezbjeđivanjem građevinske dozvole i priključaka na komunalnu infrastrukturu za njihov novi dom. Mi ćemo i dalje činiti sve što je u našoj moći i nadležnosti da pomognemo svim ugroženim porodicama na teritoriji Grada Bijeljina - istakao je gradonačelnik Petrović.\nU toku je izrada projektno tehničke dokumentacije u Republičkom sekretarijatu za raseljena lica i migracije. Poslije izrade iste, Odjeljenje za društvene djelatnosti Grada Bijeljina nastavlja sa obradom dokumentacije, do izdavanja građevinske dozvole za izgradnju novog stambenog objekta za porodicu Petković u Međašima.


Apartman POGLED - Smeštaj u Sokobanji - Seoski Turizam\nPreporuka stranice smeštaj Sokobanja je definitivno objekat Apartman POGLED. Predivan smeštaj u Sokobanji po veoma povoljnim cenama. Rezervišite apartman u Sokobanji bez posrednika i provizije direktno kod vlasnika apartmana.\nNalazi se u jednom od najlepših delova Sokobanje. Centar je udaljen na par minuta laganog hoda, dok su sa druge strane park Banjica i reka Moravica sa svojim plažama. Na plažu “Župan“ stižete takođe za par minuta hoda, nešto malo dalje je i čuvena plaža “6 kace”, a odavde vode putevi ka restoranu Pećina, Lepteriji i Sokogradu. U neposrednoj blizini se nalazi i sportski teren za košarku i mali fudbal.\nZa sve detalje cene i ugovaranja aranžmana pozvati telefonom. Ovaj objekat prima goste tokom cele godine. Raspitajte se kod domaćina šta obići i šta videti u Sokobanji.\nAdresa: Sokobanja, Србија\nID objave 15887\nObaveštenje Banje smeštaj, Preporuka\nZdravo, Zainteresovan sam za [Apartman POGLED]\n13 decembra, 2020 1,911 pregleda


Srpska se ponovo zadužuje za 35 miliona KM - ISTOK - www.istokrs.com | Vijesti iz Istočne Hercegovine\nHome /Ekonomija, Republika Srpska/Srpska se ponovo zadužuje za 35 miliona KM\nRepublika Srpska će uskoro, po šesti put od početka godine, ponuditi na prodaju obveznice Srpske kako bi osigurala budžetska sredstva.\nAukcija je zakazana za 19. august, a planirani iznos dugoročnih hartija od vrijednosti je 35 miliona KM.\nKamatna stopa je 2,5 odsto, a rok dospjeća je sedam godina, navedeno je u pozivu Ministarstva finansija objavljenom na Banjalučkoj berzi.\nDobijena sredstva biće iskorištena za budžetske rashode.\nPlaninarska akcija “Jezera Zelengore” od 9. do 11. avgusta\nKalinovik: Protest zbog nelegalne sječe šume


pink.rs | “Formiranje vlade u Prištini je izvesno, glavno pitanja je koliko će ona da traje. Ono što nova vlada dobija u nasleđe je dalji dijalog sa Beogradom”\nKosovu je potrebna stabilna vlast kako bi nastavili dalje pregovore sa Beogradom koji su već dugo u blokadi, kažu sagovornici za TV Pink.\nPokret Samoopredeljenje je pismom upućenim kosovskom predsedniku Hašimu Tačiju, kao što se i pretpostavljalo, za budućeg mandatara kosovske vlade predložio Aljbina Kurtija, predsednika te stranke, preneli su prištinski mediji.\nPredlog za budućeg premijera dostavljen je uprkos zastoju u pregovorima o koaliciji između stranaka koje su pobedile na oktobarskim izborima. Međutim, stranke još uvek ne uspevaju da pronađu zajedničko rešenje za formiranje vlade, a to se odražava dalje, na dijalog Beograda i Prištine.\nNovinar Idro Seferi kazao je za emisiju Pravac koja se emituje na Pink 3 kanalu da je nakon nedavnih izbora na Kosovu, mogao da se oseti entuzijazam, koji je po oceniSeferija, jako brzo splasnuo.\n- Veliki je entuzijazam bio je na Kosovu, jer su dve opozcione stranke pobedile na izborima i stekao se utisak da one imaju dobru saradnju. Međutim, to baš i nije tako, već naprotiv, vlada neko nepoverenje među njima i to se sada vidi. Čudna je situacija, jer levica i desnica su se zbližile da bi pravile vladu – kaže Seferi, koji dodaje da su u javnosti upravo isplivali ti nesprorazumi među stranačikim liderima, koji sada stvaraju malo napetiju atmosferu u Prištini.\n- Videćemo šta će Kosovo da dobije nakon ovih izbora, jer tamo je sada potrebnastbilna vlast koja će moći da nastavi sa pregovorima sa Beogradom – dodao jeSeferi.\nBojan Bilbija novinar “Politike” kaže ocenio je da je formiranje vlade u Prištini izvesno.\n- Milslim da u ovom trenutku stvari idu ka nekoj vladi na Kosovu i da bi je trebalo očekvati – kaže Bilbija. Seferi je takođe optimističan što se tiče samog forimranja vlade, ali kako kaže, veće pitanje je koliko će ona zapravo da traje.\n- Mislim da će Kurti uspeti da napravi neku vlast, koja možda neće baš dugo da traje, pa su onda mogući i novi izbori. Mislim da će Kosovo da izgubi još jednu vladu, samo je pitanje kako – smatra Seferi.\nOno što nova, još uvek ne formirana vlada Kosova dobija u nasleđe, je i dalji dijalog sa Beogradom koji je već duže vreme u bolkadi, a to je, po oceni sagovornika “Pravca” ni malo prijatan zadatak koji treba da se realizuje.\n- Kosovo će nakon foriranje vlade, morati da pravi neki pergovarački tim za dalju komunikaciju sa Beogradom – Seferi.\n- Mesto premijera, predsednika Skupštine i Kosova su diskutabilini, a Kurti želi da sve to sebi obezbedi, što ne odgovara Isi Mustafi. Kada se gleda sa strane, deluje neozbiljno. Potpuno čudna situacija, kao da niko ne želi da se realno prihvati da formira vlast u Prištini, a to bi značilo i dalji dijalog sa Beogradom. Niko ne želi taj “vruć krompir” – smatra Bilbija\nIz Evropske unije poručuju Prištini: Što pre formirati vladu i nastaviti reforme i dijalog sa Beogradom\nOpoziciji ne odgovaraju bilo kakvi izborni uslovi, znaju da izbore ne mogu da dobiju. Zbog toga je paradoksalno imati dijalog (VIDEO)\nVUČIĆ SA HEJLOM: Platforma za dijalog, usvojena juče u Prištini, u suštini je odluka Prištine da prekine dijalog sa Beogradom!\nDRAMA U EVROPSKOM PARLAMENTU! Dan treći - UZVICI I OMETANJE, izbor predsednika komisije pod znakom pitanja!


RTS :: SES nije prihvatio Nacrt zakona o rodnoj ravnopravnosti\nDruštvo SES nije prihvatio Nacrt zakona o rodnoj ravnopravnosti\nutorak, 12. sep 2017, 13:17 -> 16:04\nSocijalno-ekonomski savet je doneo odluku da ne prihvati Nacrt zakona o rodnoj ravnopravnosti jer ima dosta manjkavosti i socijalni partneri nisu bili konsultovani, rekao je predsednik Unije poslodavaca Srbije Nebojša Atanacković.\nRekao je da sadašnji nacrt zakona nije prihvatljiv za sindikate, Uniju poslodovaca Srbije i Ministartvo za rad, zapošljavanje, boračka i socijalna pitanja.\nStav SES-a je da je predloženi Nacrt neprihvatljiv i da bi trebalo iznova krenuti u njegovu izradu.\nPredsednik Udruženih granskih sindkata "Nezavisnost" Zoran Stojiljković rekao je Tanjugu da je Savet doneo odluku da se nacrt vrati u raspravu, uz uvažavanje dobrih stvari koje sadrži.\nPrema njegovim rečima, problem je u tome što taj nacrt zakona ima rešenja koja je teško primeniti u praksi, a predviđa sasvim konkretne obaveze.\n"To nije načelna deklaracija koja govori o našim opredeljenjima već uvodi konrektne obaveze koje treba realizovati. Na primer, dosta se tvrdo i lineralno uvodi da morate imati 40 odsto zaposlenih žena u svim dealtnostima, što je u praksi neostvarivo", naglasio je Stojiljković.\nOrbović: Nacrt loš i nesistematičan\nPredsednik Saveza samostalnih sindikata Srbije Ljubisav Orbović naglasio je da SSSS nije protiv Zakona o rodnoj ravnopravnosti, već protiv tog nacrta i načina njegovog donošenja.\n"Nacrt je bio donet, a da niko u njegovoj izradi nije učestvovao, niko nije razgovarao i nije bilo javne rasprave, što je neprihvatljivo", rekao je Orbović.\nSmatra da se zakon, pored generalno dobrog pristupa, "meša u neke stvari koje nemaju nikakve veze sa rodnom ravnopravnošću".\n"Na primer, kada su pitanju sindikati moramo dostaviti ministarstvu koji su članovi naših organa na svim mogućim pozicijama, od osnovne organizacije u firmi do samog vrha, što je prosto neprihvatljivo", rekao je i dodao da to nije u nadležnosti nijednog ministarstva ili zakona već da se to mora regulisati u okviru samih organizacija.\nPrema njegovim rečima. kazne koje predviđa nacrt dosta drastične i da ih je nemoguće prihvatiti.\n"Taj zakon je vrlo loše urađen i nesistematičan i zato nije mogao biti prihvaćen ni u kom slučaju", dodao je Orbović.\nMinistar za rad, zapošljavanje, boračka i socijalna pitanja Zoran Đorđević izjavio je u ponedeljak da je važno da Zakon o rodnoj ravnopravnosti bude funkcionalan i u interesu svih građana i dodao da su primedbe na Nacrt imali i sindikati i Unija poslodavaca.\n"Zakon se nalazi kod nas u Ministarstvu i ne samo da mi imamo nekih suštinskih primedbi na Zakon i na njegovu sprovidljivost, već ga imaju i sindikati i Unija poslodavaca", rekao je Đorđević, komentarišući izjavu predsednice Koordinacionog tela za rodnu ravnopravnost Zorane Mihajlović koja je rekla da će Nacrt tog zakona biti poslat Ministarstvu rada kako bi se oni bavili implementacijom.\n"Ne bih licitirao sa datumima, važnije nam je da zakon bude funkcionalan, u interesu svih građana. S obzirom na to da smo čekali ovoliko, dani nisu važni u ovom trenutku", rekao je Đorđević.\n1 Objavljeni preliminarni rezultati male mature\n2 Vremeplov (22. jun 2018)\n4 Kako do statusa univerziteta od nacionalnog značaja\n5 Završena multinacionalna vežba "Platinasti vuk"


RTS :: Momirović: Investicije u novopazarski kraj prioritet\nEkonomija Momirović: Investicije u novopazarski kraj prioritet\nutorak, 16. feb 2021, 14:11 -> 15:45\nMomirović: Investicije u novopazarski kraj prioritet\nInvesticije u novopazarski kraj su prioritet i pitanje prestiža države, istakao je ministar građevinarstva Tomislav Momirović tokom obilaska radova na deonici puta Novi Pazar - Tutin. Najavio je da će radovi biti gotovi do kraja 2021. godine, šest meseci pre planiranog roka ali i novu, kapitalnu investiciju u komunalnu infrastrukturu Novog Pazara.\nMinistar Momirović je obišao i obilaznicu, koja će rasteretiti saobraćaj u centru grada a na kojoj se, zbog mnogobrojnih problema, radi više od decenije.\n"Mi jednostavno previše kasnimo. Decenijama kasnimo. Naročito ovaj kraj. Prioritet su investicije u ovaj kraj. U pitanju je prestiž države, da ljudima u ovom kraju poraste poverenje u svoju državu", istakao je Momirović.\nNeophodno je otvoriti perspektivu privredi i stanovništvu kroz više ulaganja u putnu infrastrukturu, smatra Momirović i dodaje da su i dalje pregovora za, takozvani, "mini Šengen" ali da nije siguran da li su dobili odgovarajuću podršku svih učesnika.\nUkidanje svih mogućih barijera je ono iza čega mi kao Vlada Srbije i predsednik Republike stojimo, podvukao je Momirović.\n"Nadam se da ćemo to uraditi, da ćemo prevazići sve probleme. Nadam se da ćemo do kraja godine krenuti sa autoputem Požega-Boljare, da ćemo rešiti put između Kraljeva i Novog Pazara , koji nije onakav kakav mi vidimo. Projekte praktično završavamo ili smo već završili", rekao je Momirović.\nNa temu aerodroma u Novom Pazaru za koji je svojevremeno postojala ideja o izgradnji, ministar kaže da ne žele neoprezno da ulaze u takve investicije, jer ima i prioritetnijih pitanja.


SRS neće Davenporta na Odboru - Politika - Dnevni list Danas\nPočetna » Politika » SRS neće Davenporta na Odboru\nSRS neće Davenporta na Odboru\nSrpska radikalna stranka (SRS) neće dopustiti da se šef Delegacije Evropske unije Majkl Davenport obrati poslanicima na sednici Odbora za spoljne poslove, s ozbirom da prema Poslovniku Skupštine nema pravo da na taj način učestvuje u sednici Odbora, izjavila je danas predsednik Izvršnog odbora SRS Vjerica Radeta.\n1Piše: Fonet 17. novembra 2016. 15.02\nRadeta je, na konferenciji za novinare u Skupštini Srbije, istakla da je predsednik tog Odbora Marinika Tepić obmanula javnost jer je iznela netačnu tvrdnju da je u Skupštinu stigao preveden izveštaj Evropske komisije o napretku Srbije, koji su pre nedelju dana na sednici Odbora pokušali da predstave na engleskom jeziku.\nKako je saopšteno iz SRS, Radeta je objasnila da članovi Odbora nisu dobili preveden tekst i dodala da čak i kada bude preveden, SRS neće dopustiti da se Devenport obrati poslanicima, s ozbirom da prema Poslovniku Skupštine nema pravo da na taj način učestvuje u sednici Odbora.\nRadeta je ocenila i da je ministar pravde Nela Kuburović napravila skandalozan propust kada je rekla da je formulacija novog člana Krivičnog zakonika dobra jer je napisana u Komisiji Evropske Unije,\nOna je, rekla da SRS najoštrije osuđuje činjenicu da se predlozi zakona pišu u komisijama EU, dok ministri, zaposleni u Vladi i poslanici koji pripadaju vladajućoj većini uopšte ne obraćaju pažnju na sadržinu predloženih rešenja.\nmajkl davenport, SRSBeograd\n17. novembra 2016. u 16.30\nE ovi radikali tretiraju Davenporta kao najobičnijeg savamalog od palube. Nije mi ga žao, tako je to kad čovek vidi napredak i tamo gde ga nema, a ne vidi ono što treba da vidi.


Viši sud: Potvrdjena optužnica za zločin u Štrpcima\nBeta 9. maja 2017. 15:45\nViši sud u Beogradu saopštio je danas da je potvrdio optužnicu protiv pet osoba okrivljenih da su počinili ratni zločin u Štrpcima pre 24 godine, kada je ubijeno 20 civila nesrpske nacionalnosti koji su putovali vozom na relaciji Beograd – Bar.\nU saopštenju se navodi da je 28. aprila povtrdjena optužnica Tužilaštva za ratne zločine, podignuta protiv okrivljenih Gojka Lukića, Ljubiše Vasiljevića, Duška Vasiljevića, Jovana Lipovca i Dragane Djekić.\nViši sud je naveo da protiv tog rešenja okrivljeni i njihovi branioci mogu izjaviti žalbu Apelacionom sudu u Beogradu, u roku od tri dana od dana prijema rešenja.\nTužilaštvo za ratne zločine saopštilo je 6. aprila da je Višem sudu u Beogradu podnelo novu, izmenjenu optužnicu protiv pet bivših pripadnika Vojske Republike Srpske.\nPred Sudom BiH je u toku je postupak protiv još 10 osoba za isto krivično delo. Tih deset osoba protiv kojih se vodi postupak u BiH i pet protiv kojih je sada potvrdjena optužnica uhapšeni su 5. decembra 2014. u koordinisanoj akciji pravosudnih i policijskih organa Republike Srbije i Bosne i Hercegovine.\nPripadnici Vojske Republike Srpske su 27. februara 1993. na Železničkoj stanici Štrpci, kod Ruda, u BiH, iz voza na liniji Beograd-Bar izveli i ubili 20 putnika, civila nesrpske nacionalnosti.\nZa zločin u Štrpcima samo je Nebojša Ranisavljević pravnosnažno osudjen pred Višim sudom u Bijelom Polju, u Crnoj Gori, a do sada su nadjeni ostaci tela samo četiri žrtve.


Vukosavljević: Odlična saradnja sa Mađarskom - Kultura - Dnevni list Danas\nPočetna » Kultura » Vukosavljević: Odlična saradnja sa Mađarskom\nVukosavljević: Odlična saradnja sa Mađarskom\nMinistar kulture i informisanja Vladan Vukosavljević sastao se u Budumpešti sa ministrom za ljudske resurse Mađarske Zoltanom Balogom sa kojim je razgovarao o unapređenju već odlične saradnje između dve zemlje.\n0Piše: Danas Online 20. aprila 2018. 13.54\nU izuzetno srdačnom razgovoru sagovornici su se složili da je saradnja u oblasti kulture između dve prijateljske države na izuzetno visokom nivou, ali da postoji prostor za njeno produbljivanje, navodi se u saopštenju Ministarstva kulture i informisanja.\nMinistar Vukosavljević se zahvalio mađarskom kolegi na sredstvima koje Mađarska Vlada izdvaja za srpsku nacionalnu manjinu i pozvao ga da poseti Srbiju.\nTokom posete Mađarskoj ministar Vukosavljević obišao je i Srpsku pravoslavnu eparhiju budimsku i zgradu Preparandije u Sentandreji gde se sastao sa ocem Vojislavom i direktorom Eparhijskog muzeja Kostom Vukovićem, saopšteno je.\nIstakavši da je obnova zgrade Preparandije u Sentandreji, za koju sredstva izdajaju obe države, primer odlične saradnje između Srbije i Mađarske, Vukosavljević je rekao da će Ministarstvo kulture i informisanja Republike Srbije obezbediti sredstva i za obnovu Svetouspenskog sabornog hrama u Sentandreji.\nmadjarska, vladan vukosavljevicBeograd


Radio Nešvil – Bogatić » Istraga o vezama Šarića i Miškovića Istraga o vezama Šarića i Miškovića – Radio Nešvil – Bogatić\nPokrenuta je istragu o eventualnoj saradnji nekada najmoćnijeg srpskog biznismena i odbeglog narko-bosa, piše Blic.Istraga je pokrenuta na osnovu dokumenta o transakciji novca između kompanija pod kontrolom Darka Šarića i Miroslava Miškovića, koji je policija pronašla u kontroli „Metals banke“.\nDokument se odnosi na transakciju izmedju firme „Fajnenšel ejndžels“ iz SAD, pod kontrolom Šarića i firme „Grejt investments korporejšen“ iz Limasola, pod kontrolom Miškovića, navodi „Blic“.\nPrema pisanju lista, policija je i ranije sumnjala da Mišković i Šarić medjusobno posluju, ali se to poslovanje, kako se pretpostavljalo, obavljalo preko sina Miroslava Miškovića, Marka.\n„Šarić je Marku Miškoviću pozajmio pet miliona evra u gotovini i taj novac mu je kasnije 2009. godine vraćen preko računa. Tako je 3.000.200 evra transferisano sa računa firme ‘Grejt investments korporejšen’, Limasol, na račun kompanije pod kontrolom Šarića, ‘Fajnenšel ejndžels'“, piše „Blic“.\nPrema navodima lista, osim ove, obavljena je još jedna transakcija od dva miliona evra, a tim novcem su, navodno, plaćene konsalting usluge za ispitivanje tržišta u Crnoj Gori.\nPolicija sada namerava da sasluša direktorku Miškovićeve firme „Hemslejd“ sa Kipra Tatjanu Jeronimides, koja je dala nalog za isplatu tih 3.000.200 evra sa računa „Grejt investments korporejšen“, na račun Šarićeve „Fajnenšel ejndžels“, naveo je list.\n4. decembra 2018. radionesvil Komentari su isključeni na Praznik Vavedenje Presvete Bogorodice u Bogaticu


Dok je ovaj model zvanično ponuđen sa W12 benzinskim motorom, celokupna linija pogonskih sklopova je na kraju proširena i sada uključuje V8, V8 dizel i V6 priključne hibridne jedinice.\nUprkos tome što je reč o terenskom vozilu, kompanija iz Krevea namerava da pruži svom Bentayga modelu dobar brzinski tretman. Zvanično potvrđen od strane šefa dizajna, Stefana Silafa, koji je ovakav pristup potvrdio pre dve godine, Bentayga „Speed“ dizajn predstavljaće veliku promenu.\nDirektor britanskog brenda nije ulazio u detalje, ali kao što je istakao ranije, novi automobil posedovaće daleko moćniji W12 motor, što samo ističe ono što nam je već postalo očigledno. Šestolitarski W12 motor sa dva turbo punjenja, trenutno stvara 600 ks i 900 Nm obrtnog momenta, tako mogućnost dostizanja 641 ks modela Urus zaista dolazi kao veoma zadovoljavajuća pomisao.\nOvo poboljšanje u motornom segmentu, omogućiće Bentley Bentayga Speed liniji da dobije bolje vreme ubrzanja do stotke iz mesta, u poređenju sa trenutnim W12 modelima, koji za ovaj sprint zahtevaju 4,1 sekund, dok će se i maksimalna brzina automobila povećati sa trenutnih 301 km/h. Ovakav model će postaviti Bentayga model rame uz rame sa uber-terencem kompanije Lamborghini, koji je trenutno najbrži proizvodni SUV na svetu.\nZadužen za kanalisanje ove surove snage na sva četiri točka, kao i do sada, biće identičan ZF osmostepeni automatski menjač, kome će najverovatnije, biti samo apdejtovan softver. Iako direktor kompanije nije precizirao tačan datum izlaska novog modela, ipak je naglasio da zbog lansiranja priključnih hibridnih sklopova i V8 benzinskih derivata modela Bentayga, u toku prvih par meseci ove, možemo slobodno očekivati da će Speed verzija biti predstavljena početkom sledeće godine.


BiH /Kanton Sarajevo: Otvaraju se vrtići, autoškole, ustanove za obrazovanje odraslih... / Radio Sarajevo\nFoto: Nedim Grabovica / Radiosarajevo.ba/Ilustracija\nBiH / Kanton Sarajevo: Otvaraju se vrtići, autoškole, ustanove za obrazovanje odraslih...\n15. 05. 2020. u 16:54:00 Fena\nŠtab civilne zaštite Kantona Sarajevo danas je na sjednici donio Zaključak kojim se zadužuje Ministarstvo za obrazovanje, nauku i mlade Kantona Sarajevo da donese naredbu o početku rada predškolskih i ustanova za obrazovanje odraslih, kao i autoškola na području Kantona Sarajevo.\nTakođer je donesen i Zaključak o raspodjeli zaštitne medicinske opreme i sredstva, koje su Federalna i Kantonalna uprava civilne zaštite stavili na raspolaganje Štabu,saopćila je Služba za protokol i press KS.\nVan snage su stavljene naredbe od 29. marta i 3. aprila, a kojim je bilo zabranjeno održavanje svih privatnih i javnih skupova u zatvorenom prostoru za više od 20 osoba. Od zabrane je bilo izuzeto održavanje sjednica Zastupničkog i Doma naroda Parlamentarne Skupštine Bosne i Hercegovine, kao i sjednica Zastupničkog i Doma naroda Parlamenta Federacije Bosne i Hercegovine.\nŠtab je analizirao trenutno stanje na području Kantona Sarajevo uzrokovano koronavirusom, kao i mjere i aktivnosti koje su preduzete od Štaba i svih kantonalnih organa uprave, ustanova, institucija i općinskih štabova civilne zaštite na provođenju preventivnih mjera zaštite od širenja zarazne bolesti Covid-19, kao i na provođenju naredbi Federalnog štaba civilne zaštite.\nTagovi: Kanton Sarajevo autoškole Štab civilne zaštite KS vrtići\nSarajevo / Pogledajte kako izgleda ulazak u gradski prijevoz i vožnja...\nSarajevo / MUP KS o misi za Bleiburg i tome koje će ulice biti zatvorene\nFoto / Pripreme za otvaranje: Evo kako će izgledati posjete sarajevskom zoo vrtu\nKS / Vodovod u petak popravlja kvarove u brojnim sarajevskim ulicama\nKS / Ekipe ViK-a na terenu: Brojne sarajevske ulice bez vode


Dodik: Neusvajanjem Zakona o akcizama ugrožen aranžman BiH s MMF-om\nPredsjednik Republike Srpske i lider Saveza nezavisnih socijaldemokrata (SNSD) Milorad Dodik izjavio je u petak da je neusvajanjem Zakona o akzicama u Predstavničkom domu Parlamentarne skupštine BiH ugrožen kreditni aranžman s Međunarodnim monetarnim fondom (MMF), koji je trebalo dodatno da stabilizuje finansijsku situaciju u tom entitetu.\nDodik je novinarima u Banjaluci rekao da je usvajanje Zakona o akcizama trebalo da obezbijedi dodatnih 25 miliona maraka za izgradnju i modernizaciju regionalnih i magistralnih puteva u RS.\nPrema njegovim riječima, i da je usvojen taj zakon, gorivo u BiH i dalje bi bilo najeftinije u regionu, ali bi bila obezbijeđena sredstva koja bi poboljšala rad nekoliko sektora, a istovremeno ne bi bilo dodatnih opterećenja za poljoprivrednike.\nPredsjednik RS je potvrdio je da ga je juče, tokom zasijedanja parlamenta BiH, telefonom pozvao bošnjački član Predsjedništva i lider SDA Bakir Izetbegović, tražeći od njega da SNSD podrži neke zaključke SDA-a, kako bi prošao Zakon o akcizama.\n"Rekao sam mu da ne može. Ne pada mi na pamet da spašavamo Bakira i SDA", kazao je Dodik.\nOn je rekao da je RS ispunila sve svoje obaveze iz Reformske agende i da u vezi s usvajanjem reformskih zakona on niti SNSD nisu pravili nikakve dogovore s političkim partijama iz FBiH, a posebno ne sa strankama Saveza za promene iz RS.\nDodik je rekao da Predsjedništvo BiH nije trebalo da potpiše Reformsku agendu, ako nije postojala spremnost onih koji su je usvojili da je i provedu.


NOVIH 58 KVADRATA - Glas Podrinja\nGRADONAČELNIK OBIŠAO POTKROVLjE ZGRADE MZ KAMENjAK\nNOVIH 58 KVADRATA\nInvesticiju vrednu tri miliona dinara većim delom finansirala Gradska uprava grada Šapca, dok je milion dinara donirala privatna Fondacija Peters Bastijan iz Holandije\nRadove na adaptaciji potkrovlja zgrade Mesne zajednice Kamenjak protekle srede obišli su predsednica Gradskog udruženja invalida rada Miroslava Stanković, odbornica u Skupštini grada, i gradonačelnik Šapca Nebojša Zelenović.\n- U pitanju je namenski projekat za koji smo sredstva dobili od privatne Fondacije Peters Bastijan iz Holandije. Grad Šabac je prepoznao potrebe i probleme Gradske organizacije invalida rada i njenih članova u smislu njegovog kreativnog okupljanja, druženja i kreativnih aktivnosti Tkačke radionice. Sve te aktivnosti će u ovih pedeset osam kvadrata sa zadovoljstvom funkcionisati. Nadam se da je ovo početak i da ćemo nekim drugim projektom možda ući i u drugu fazu gde ćemo moći izvršiti adaptaciju i drugog dela potkrovalja ove Mesne zajednice za edukativne sale i još neke druge programe “ rekla je Savkovićeva.\nVrednost investicije, čiji je izvođač radova Luna stan, je tri miliona dinara. Od toga dva miliona dinara obezbedila je Gradska uprava grada Šapca.\n- Grad mora da podrži sva ona udruženja građana koja su sposobna i voljna da pribavljaju novac iz drugih fondova, ne samo iz gradskih ili republičkih budžeta. Bilo mi je drago kada me je Mira Savković obavestila da je Udruženje invalida rada odlučilo da konkuriše kod holandske donatorske kuće i da dobije novac iz budžeta. Mi smo bili tu da pomognemo da se ovaj projekat završi. Uveren sam da će ovo Udruženje dobiti nove prostore za rad i nove mogućnosti da se razvijaju, odnosno priliku da upravljaju svojim važnim životnim potrebama i navikama, a mi kao Grad tu smo da ih u tome ispratimo “ izjavio je gradonačelnik.\nZavršetak radova, koji su započeti pre dva meseca, planira se do kraja godine.


Premalo mesta na Čvarkijadi za sve takmičare - Sajmovi i dešavanja | Agroklub.rs\nPremalo mesta na Čvarkijadi za sve takmičare\nSremci su nadaleko poznati po domaćim specijalitetima, među koje se ubrajaju i čvarci. Svako ima svoj način spremanja čvaraka za koji kaže da je najbolji.\n19 ekipa uzelo je učešće na ovogodišnjem takmičenju u spremanju "bombona od svinje" u Krčedinu. Prostor namenjen Čvarkijadi bio je mali da primi sve one koji su hteli da učestvuju, jer je ove godine, kako kažu organizatori, interesovanje nadmašilo sva njihova očekivanja. Na kraju takmičenja proglašeni su i pobednici, a to je ekipa iz Krčedina.\nSremci poznati po domaćim specijalitetima\nSremci su nadaleko poznati po domaćim specijalitetima, među koje se ubrajaju i čvarci. Na ulazu u Krčedin kolona automobila, a nešto dalje oranije na sve strane. Tope se čvarci, a takmičari dodaju po koji sastojak više kako bi baš oni odneli pobedu na četvrtom takmičenju u pravljenju ovog specijaliteta.\nTakmičile se i žene\nMilica Marković, takmičarka\nMeđu 19 ekipa našla se i jedna sastavljena od pripadnica lepšeg pola. Milica Marković iz Inđije sa svojim drugaricama učesnik je već treću godinu zaredoma njihova ekipa "Vesela oranija" dobila je pomoć u vidu jednog muškog člana.\n"Prva Čvarkijada je za nas bila samo izvidnica, ali se odmah videlo da će manifestacija prerasti u tradicionalno takmičenje. Nemamo prevelika očekivanja, došli smo da se družimo", kaže Milica Marković. I predstavnici lokalne samouprave uzeli su učešće na ovogodišnjoj Čvarkijadi, a njihova se ekipa takmičila pod imenom "Sremački levi opanak".\nOrganizator takmičenja Boban Stojadinović, ugostitelj iz Krčedina kaže da je i više nego zadovoljan odzivom takmičara i posetilaca. Kako kaže, oko 50 ekipa prijavilo se za takmičenje, ali zbog ograničenog prostora mogli su da prime njih 19.\nVeliko interesovanje posetilaca iz svih krajeva Srbije\nČetvrto takmičenje u pravljenju čvaraka u Krčedinu podržala je i Turistička organizacija. Ova manifestacija promovisana je i na ovogodišnjem Sajmu turizma tako da je i veliki broj posetilaca iz svih krajeva Srbije bio u Krčedinu. Podršku takmičarima i organizatorima pružio je svojim prisustvom i prvi čovek inđijske opštine, Petar Filipović koji je istakao da ta lokalna samouprava učestvuje na posredan i neposredan način u organizaciji više od 30 manifestacija koje su, po njegovim rečima, od velike važnosti za opštinu Inđija.\n"Mi smo od prvog dana podržavali ovu manifestaciju znajući da će prerasti u nešto zanimljivo, jedinstveno ovde u našoj opštini. Iako vreme nije baš idealno, veliki broj posetilaca je došao u Krčedin. Kako stvari stoje, manifestacija prevazilazi kapacitete trenutne lokacije i verujem da će se naredne godine ona širiti. Opština će pružiti podršku kako bi se stvorili što bolji uslovi za takmičare, ali i posetioce", istakao je predsednik opštine.\nVredne nagrade najboljim takmičarima\nNa kraju takmičenja najboljima su podeljene vredne nagrade. Najukusnije čvarke ove godine napravila je ekipa iz Krčedina. Nakon proglašenja nastavljeno je veselje uz nezaobilazne sremske tamburaše, koji su i tokom takmičenja zabavljali učesnike ali i brojne posetioce iz svih delova naše zemlje.\nČvarkijada Krčedin Indjija Bombone od mesa Takmičenje Manifestacija Pobeda Tradicija Specijalitet